Khilafah Uthmaniyyah: Kebangkitan & Kejatuhan

Khilafah adalah salah satu sistem institusi pentadbiran Islam tertua dalam sejarah. Kekhalifahan Uthmaniyyah adalah Khalifah Sunni yang terakhir bermula dari akhir zaman pertengahan hingga awal zaman moden yang bertahan selama tiga belas abad dan dimansuhkan pada tahun 1924.

Pengganti yang mewakili dan meneruskan tugas dakwah junjungan besar baginda Nabi Muhammad S.A.W. merupakan ketua negara Islam, dipanggil “khalifah”, istilah yang diterjemahkan sebagai “pengganti” dalam bahasa Melayu.

Bermula dari abad ke-11, pelbagai negeri telah ditubuhkan di atas tanah yang diperintah umat Islam, dari Lautan Atlantik ke sekitar tanah besar China dan kuasa khilafah menjadi kuasa yang simbolik di negara-negara yang memiliki populasi penduduk Muslim yang tinggi ini.

Semenjak itu, Khalifah mempunyai status yang sama dengan Maharaja di empayar Eropah, sementara sultan-sultan yang memerintah negara-negara Islam ini sama seperti raja dan raja di bawah pemerintahan maharaja. Namun dalam konteks tertentu, seorang raja akan menggalas tanggungjawab Khalifah dan Sultan sekaligus.

PERMULAAN KHILAFAH UTHMANIYYAH

Apabila Baghdad dibinasakan oleh Mongol pada tahun 1258, Khalifah Abbasiyah yang terakhir, al-Musta’sim telah terbunvh. Saki baki keturunan Khalifah Abbasiyah yang berjaya menyelamatkan diri meneruskan kewujudannya di Mesir, di bawah perlindungan Kesultanan Mamluk. Sebenarnya, kuasa mutlak pada waktu ini berada di tangan  sultan-sultan yang hanya setia kepada Khalifah sebagai gimik tradisi.

Ketika awal penubuhan kerajaan kecil Uthmaniyyah di Anatolia Barat, hubungan antara Kesultananan Uthmaniyyah dan penerus Kekhalifahan Abbasiyyah (juga dirujuk sebagai Kekhalifahan Mamluk) di Mesir adalah baik. Khalifah al-Mutawakkil I memberi gelaran “Sultan Anatolia” kepada Sultan Bayezid I selepas kemenangannya ke menumpaskan Tentara Salib pada tahun 1396 dalam Pertempvran Nicopolis.

Walau bagaimanapun setelah Sultan Mehmed II menaklvki Istanbul pada tahun 1453, keseimbangan kuasa mula berubah, rakyat dari dunia Islam dan bukan Islam mula meletakkan kebergantungan mereka kepada Uthmaniyyah untuk sebarang isu. Keadaan sebegitu secara tidak langsung menyebabkan Uthmaniyah menjadi “khalifah” secara tidak rasmi sekaligus menimbulkan persaingan dengan Kesultanan Mamluk yang merupakan khalifah rasmi.

Sebagai contoh;  para jemaah Haji terutamanya dari Mesir memilih untuk datang mengadu kepada Sultan Mehmed II mengenai masalah laluan mereka dalam perjalanan Haji. Dalam kes yang lain, Uthmaniyyah pernah menawarkan untuk membantu kerja baik pulih saluran air kepada Sultan Mamluk lalu menyebabkan krisis diplomatik dengan menuduh Uthmaniyyah telah campurtangan dalam urusan domestik Mamluk.

Pertikaian dominasi kuasa ini berakhir ketika Sultan Selim I dari Uthmaniyyah menamatkan sepenuhnya kegemilangan Kesultanan Mamluk pada tahun 1517. Khalifah Mamluk terakhir, al-Mutawakkil III datang ke Istanbul bersama Sultan Selim dan kemudian menyerahkan semua kekuasaan dan kedaulatannya kepada Sultan Selim dalam suatu upacara rasmi.

Oleh yang demikian, sekali lagi pemerintahan “Sultan” dan “Khalifah” disatukan sebagai tanggungjawab berbeza tetapi digalas oleh seorang penguasa, namun, apakah perubahan yang berlaku dalam Uthmaniyyah sejak itu? Apa manfaat dan keperluan memegang dua jawatan?

Dari pandangan awam, Sultan hanya menambahkan satu lagi gelaran lain pada nama mereka tetapi mereka menjalani rutin seperti biasa. Walaupun nilai prestij Sultan di kalangan dunia Muslim bertambah, ia menyebabkan sedikit perubahan berlaku untuk negara-negara Islam merdeka yang lain.

TANGGUNGJAWAB MELANGKAUI BENUA

Tidak seperti sistem pemusatan kuasa kerajaan Kristian yang diketuai seorang Pope, semua raja-raja Eropah akan tunduk kepada Pope dan dari semasa ke semasa melancarkan per4ng salib untuk menyatukan kerajaan Kristian yang lain, berbeza dengan Khilafah Islam yang tidak pernah bertindak sedemikian terhadap negara-negara Islam yang lain atau pemerintah negara Islam masing-masing.

Maka Uthmaniyyah terus menjalani urusan pentadbiran mereka seperti biasa. Sejauh yang penulis tahu Uthmaniyyah tidak memberikan sebarang gelaran kehormat kepada penguasa Islam yang lain seperti yang pernah dilakukan Khilafah Abbasiyyah. Dan Uthmaniyyah bahkan tidak menggantung bendera mereka di Mekah dan Madinah sehingga abad ke-19.

Tetapi sebagai khalifah, mereka melaksanakan tanggungjawab sebagai ketua umat Islam dengan sentiasa berhubung dengan negara-negara muslim lain. Dan sebagai khalifah jua mereka akan campur tangan apabila jika negara-negara muslim lain berada dalam kesusahan.

Sebagai contoh; Uthmaniyyah mengirim 600 orang tenter4 dan pakar-pakar kejuruteraan bersama beberapa buah kapal ke Aceh di Sumatera ketika mereka diancam oleh Portugis pada 1560. Tenter4 Uthmaniyah mendirikan sebuah akademi tenter4 di sana untuk melatih pejuang tempatan dari kalangan warga Aceh dan orang-orang Melayu yang menyokong Aceh.

Sebahagian daripada tenter4 Uthmaniyyah yang diutus ini memilih untuk tinggal menetap dan menikah dengan wanita tempatan. Sehinggalah hari ini anda boleh menziarah perkuburan tenter4-tenter4 Turki Uthmaniyyah ini di Aceh, Indonesia.

Satu lagi contoh dari Agadez, Niger Utara, mereka memohon kepada Sultan Uthmaniyyah pada abad ke-15, supaya dilantik seorang gabenor Uthmaniyyah untuk mereka. Sultan menghantar anaknya Yunus yang ibunya adalah seorang gundik istana kulit hitam, sebagai gabenor mereka. Yunus berkahwin di sana dan hari ini keturunannya masih dikenali sebagai “Istanbuleva”.

Ketika umat Islam Cape Malay memohon Sultan Abdulaziz pada tahun 1862 untuk menyelesaikan konflik kepimpinan mereka, Sultan menghantar Ebubekir Efendi. Ebubekir Efendi menubuhkan sebuah Sekolah Islam di Afrika Selatan untuk keperluan umat Islam dan mula menulis mengenai Islam dalam bahasa tempatan.

PENDEKATAN DIPLOMASI CARA HALUS

Prinsip pentadbiran Khalifah menggariskan bahwa Sultan Uthmaniyyah juga adalah “pemimpin Dunia Islam.”  Shaybanid di Turkistan, Kesultanan Gujarat di India (1536), Empayar Mughal ketika pemerintahan Humayun (1548), Iran (1727), Kesultanan Maghribi (1579) dan Negeri Kasghar (1868) masing-masing mengisytiharkan pengiktirafan mereka terhadap kedaulatan Sultan Uthmaniyyah sebagai Khalifah Muslim.

Umat Islam yang mengembara dari Turkistan melalui Caucasia untuk menunaikan ibadat haji tidak melepaskan peluang untuk melawat Istanbul dan melaksanakan solat Jumaat berjemaah yang sentiasa dilaksanakan bersama dengan Sultan.

Sultan Uthmaniyyah mula mengangkat kepentingan gelaran khalifah sebagai membawa peranan yang suci pada abad-abad berikut. Bermula dari abad ke-18, di saat tanah-tanah yang banyak diduduki oleh orang-orang Muslim seperti Crimea mula dirampas dari Uthmaniyyah, berikutan aspek terdesakan ini, secara tidak langsung meletakkan kedudukan Sultan Uthmaniyyah sebagai harapan umat Islam.

Demi untuk melindungi kepentingan agama Islam dan kepentingan hak umat Islam yang hidup di tanah-tanah ini, Sultan Uthmaniyyah mengangkat dirinya sebagai pemimpin rohani atau pemimpin utama umat Islam yang akan diterima oleh seluruh dunia Islam dan bukan Islam di bawah naungan.

Berikutan Perjanjian Küçük Kaynarca (1774), yang ditandatangani selepas kekalahan Uthmaniyyah dalam per4ng Russo-Turkish, kedaulatan dan hak kuasa Sultan terhadap umat Islam yang tinggal di tanah bekas milik Uthmaniyyah telah ditubuhkan.

Oleh itu, sultan-sultan Uthmaniyyah yang sebelum ini memegang kuasa material ke atas subjek-subjek mereka telah memegang peranan rohani yang dikuasai oleh Khalifah, ia mirip seperti kuasa Pope terhadap umat Katolik seluruh dunia.

Sultan Abdülhamid II secara khususnya meletakkan keutamaan yang tinggi pada status ini, Abdulhamid percaya bahawa ia mampu membantu perpaduan politik Islam. Beliau mengirim buku-buku ilmu, alim ulama dan membina madrasah di kawasan-kawasan Muslim yang berada di bawah pemerintahan orang kafir.

Oleh itu, orang Islam yang sedang dij4jah meletakkan harapan mereka kepada Istanbul. Khalifah di Istanbul mengekalkan impian orang Muslim akan perpaduan dan kemerdekaan terus segar walaupun dengan kuasa politiknya terbatas.

KETAKUTAN BRITISH MENJATUHKAN UTHMANIYYAH

Para Mufti dan Qadi (hakim sharie) yang ditugaskan dari Istanbul untuk meneruskan perkhidmatan di bekas tanah Uthmaniyyah, seperti Crimea (Ukraine), Romania, Serbia, Bulgaria, Cyprus, Bosnia dan Herzegovina dan Greece. Pegawai-pegawai ini cuba menegakkan undang-undang syariah ke atas umat Islam dengan kuasa yang mereka terima dari Khalifah.

Mereka melindungi waqaf, madrasah, dan menerbit manuskrip ilmu Islam di rantau ini.  Sehingga hari ini, muftis masih terus berurusan dengan urusan agama dan kehakiman umat Islam yang tinggal di Greece berkat peninggalan usaha dakwah yang akhirnya menjadi sebuah tradisi ini.

Polisi ini juga menghasilkan buahnya pada awal abad ke-20. Umat Islam dibawah pentadbiran kolonisasi, terutamanya dari Turkistan dan India, menawarkan sumbangan yang besar dan sokongan moral berikutan pendudukan British ke atas Anatolia semasa Per4ng Dunia Pertama.

Menguasai satu perempat daripada seluruh dunia, Britain memiliki sejumlah besar penduduk umat Islam di bawah pemerintahannya dan berusaha untuk mengekang kebangkitan kuasa khalifah.

Oleh itu, Britain menumpukan dasar luarnya untuk menghapus Khalifah, bermula dari separuh kedua abad ke-19. British mencapai matlamat mereka selepas Rev0lusi Turki Muda pada tahun 1908 dan kemudiannya mula membahagikan keuntungan mereka bersama rakan-rakan sekutu dalam Per4ng Dunia Pertama. Revolusiner Turki Muda yang merampas kuasa pemerintahan di Negara Uthmaniyyah telah melemahkan kuasa duniawi khalifah.

KEJATUHAN UTHMANIYYAH ADALAH TAKDIR ALLAH

Istanbul telah diduduki pada tahun 1918 oleh Pasukan Sekutu. Sultan Uthmaniyyah yang terakhir, Mehmed Vahideddin, cuba mengalih perhatian perhatian British. Dia menyeru kebangkitan penentangan nasional di Anatolia secara rahsia bersama tenter4 nasionalis.

Mustafa Kemal Pasha, yang ditugaskan oleh Sultan Vahideddin untuk mengatur rancangan pemberontakan, menubuhkan kerajaan setara di Ankara dan berpaling dari Istanbul setelah kemenangannya terhadap orang Yunani.

Setelah per4ng yang berpanjangan, Mustafa Kemal Pasha berjaya mengalahkan penj4jah Eropah. Namun berikutan peper4ngan yang panjang, Empayar Uthmaniyyah ibarat telur di hujung tanduk, per4ng telah menyebabkan kewangan ekonomi negara amat tenat, Sultan sudah tiada pengaruh dan hilang kepercayaan dan sokongan rakyat.

Sekiranya Uthmaniyyah meneruskan legasinya waktu itu dikhuatiri negara itu akan melalui tempoh kemunduran untuk jangka masa yang panjang, Uthmaniyyah sudah tiada harapan lagi untuk diselamatkan, rakyat tiada pilihan selain mengangkat satu-satu nya tokoh yang ada ‘aura’ ketika itu iaitu Mustafa Kemal Ataturk sendiri.

Mustafa Kemal menganggap satu-satunya jalan untuk menyelamatkan rakyat dan negara adalah dengan; membubarkan Kesultanan Uthmaniyyah dan sistem Khilafah, menjadikan negara Eropah sebagai role-model supaya bangsa Turki mampu mencapai kemajuan tamadun seperti Eropah, menyerap sistem sekularism dalam pentadbiran baharu iaitu urusan agama dan urusan pentadbiran akan dipisahkan.

Penukaran sistem penulisan bahasa Turki yang sebelum itu menggunakan tulisan Arab (macam Jawi kita) kepada tulisan Rumi, menukar laungan azan dari bahasa Arab kepada bahasa Turki, menukar sebarang budaya yang berkaitan dengan Arab dan menggalakkan fesyen Eropah dikembangkan. Semua itu berikutan dendam terhadap pengkhianatan bangsa Arab.

Tamatnya per4ng Kemerdekaan Turki bererti kemerdekaan buat bangsa Turki tetapi ia menjadi satu permulaan yang menyedihkan untuk kaum kerabat Kesultanan Turki Dinasti Uthmaniyyah.

Kesultanan Uthmaniyyah dengan rasminya dimansuhkan pada 1 November 1922 dan sultan terakhir Empayar Uthmaniyyah dibicara dan dituduh atas kesalahan pengkhianatan (perbicaraan itu hanyalah drama supaya Sultan hanya dihukum usir keluar negeri seperti keturunan dinasti Uthmaniyyah yang lain.), Republik Turki ditubuhkan.

Selepas itu, pewaris yang sepatutnya menjadi Sultan, Abdulmejid Efendi, hanya dibenarkan menggunakan gelaran Shahzade kerana Kesultanan telah pun tiada. Shahzade Abdulmejid Efendi dilantik sebagai Khalifah, memisahkan autonomi khalifah dan kesultanan untuk kali kedua dalam sejarah, membentuk khalifah simbolik atau boneka tanpa kuasa eksekutif. Beliau masih terus memegang peranan sebagai pemimpin utama Dinasti Osman yang kemudiannya dijadikan pertubuhan dianggotai keturunan Osman Ghazi

Bekas Sultan terakhir, Mehmet Vahideddin Efendi, yang terpaksa meninggalkan negara itu, sempat mengeluarkan suatu perisytiharan yang mengumumkan pindaan perlembagaan tidak boleh dilaksanakan tanpa kelulusan sultan, sekaligus ia bertentangan dengan perlembagaan kerana memisahkan kesultanan daripada khalifah.  Dia juga mengutuk sepupunya kerana menerima jawatan khalifah di saat tidak bermaruah ini.

TEKANAN EROPAH YANG PENGECUT

Mustafa Kemal masih mengekalkan kedudukan Khalifah dan terus memainkan peranan penting dalam politik antarabangsa. Agak menggelikan hati apabila Mustafa Kemal juga terfikir untuk mengisytiharkan dirinya sebagai Khalifah hingga dia pernah cuba mencuri perhatian dunia dengan menonjolkan dirinya sebagai seorang yang beragama dan warak buat seketika.

Walau bagaimanapun, akibat tekanan dari si bangsat British yang memerintah berjuta-juta umat Islam di tanah j4jahan mereka, kerajaan pusat di Ankara akhirnya menghapuskan kuasa dan sistem kekhalifahan secara penuh pada 3 Mac 1924.

Kesemua lelaki, wanita dan anak-anak keturunan dinasti Turki Uthmaniyyah, salah satu dinasti tertua dalam  dunia, telah diusir keluar negeri. Keluarga besar ini terpecah ke merata tempat di seluruh dunia. Khalifah terakhir, Shahzade Abdülmecid, tinggal di Perancis selama 20 tahun.

Insiden ini menimbulkan rasa cemas dan kagum dari seluruh dunia Islam dan beberapa tokoh seperti Raja Fuad di Mesir dan Raja Hejaz Sharif Hussein berhasrat untuk memegang status khalifah.

Walau bagaimanapun, orang Islam ketika itu tidak menyokong hasrat Arab kerana dianggap sebagai penkhianat Khalifah Islam. Bahkan mereka tidai mendapat sokongan dari British yang sebelum per4ng telah menawarkan pelbagai janji kepada Arab hingga berpecah belah kaum itu dibuatnya.

Selepas Uthmaniyyah, negara-negara Islam selepas itu memandang sistem Khilafah sudah tidak ada manfaatnya lagi untuk orang Islam di seluruh dunia kerana jatuhnya Khalifah Uthmaniyyah bererti harapan umat Islam yang terj4jah juga sudah hancur.

Mereka hanya berserah kepada Allah kemudian bangkit sendiri menentang penj4jah. Umat Islam hari ini masih berpegang kepada kepercayaan bahawa Khilafah Islamiyyah akan bangkit kembali setelah kemunculan Imam Mahadi di akhir zaman.

Inilah kesan akibat apabila umat Islam lebih mempercayai orang kafir, dan inilah akibatnya apabila pengkhianatan dari dalam istana sendiri tidak dibendung awal-awal. Jadilah Uthmaniyyah sebagai salah satu institusi tertua dalam sejarah Islam yang tenggelam dalam kelalaian.

Anggota keluarga Dinasti Uthmaniyyah tidak begitu bernasib baik sebagai rakan senasib yang lain dari Eropah, dahulu nenek moyang mereka melewati masa-masa sulit menubuhkan negara dan menstabilkan masyarakat yang pelbagai bangsa supaya Uthmaniyyah bukan sekadar mampu menjadi pelindung bangsa Turk sahaja tetapi Uthmaniyyah menjadi payung tempat berteduh kaum Yahudi, Croat, Crimea, Armenia, Yunani, Kaukasus, Tatar, Afrika, Arab, dan pelbagai lagi.

Namun anak cucu dinasti Uthmaniyyah setelah kejatuhannya dan dibuang negeri ke tempat yang mereka tidak mempunyai sanak saudara di sana, seluruh harta benda dirampas, melalui kesulitan yang serius ketika mereka diasingkan.

Ahli dinasti wanita tidak dibenarkan kembali ke Turki selama 28 tahun, sementara bagi ahli dinasti lelaki pula tempohnya adalah 50 tahun.

Walaupun sudah seabad kejatuhan Uthmaniyyah dan berdekad-dekad sudah keturunan mereka dibenarkan pulang ke Turki, namun segala kekayaan dan harta mereka tidak pernah diserahkan kembali.

Sebagai seorang Muslim, penulis percaya Khilafah akan bangkit kembali walau di mana jua sekali pun.


Bernandino Ramazzini: Doktor Yang Membuat Kajian Ke Atas Penyakit Pekerjaan

Kajian tentang penyakit pekerjaan telah bermula pada kurun ke 17. Tokoh yang terkenal dengan bidang ini ialah Bernandino Ramazzini yang menulis buku De Morbis Artificum Diatriba (Diseases of Workers) pada tahun 1700. Buku ini ialah buku pertama ditulis yang memfokuskan masalah kesihatan dan penyakit berpunca dari tempat kerja.

Untuk mengenali sosok tokoh ini, Ramazzini ialah seorang warganegara Itali. Dilahirkan di Carpi, Itali pada tahun 1633. Semasa beliau masih seorang pelajar perubatan di University of Parma, beliau tertarik dengan masalah kesihatan dan penyakit yang dialami oleh para pekerja. Selepas beliau menamatkan pengajian Doktor Falsafah Perubatan di University Of Parma, beliau bekerja sebagai ahli perubatan di Itali. Pada tahun 1682, ketika dia dijemput untuk memegang jawatan sebagai ketua teori perubatan di University of Modena, Ramazzini memberi tumpuan kepada masalah kesihatan pekerja dengan cara yang lebih sistematik dan ilmiah. Pada tahun 1700, cetakan pertama bukunya diterbitkan kemudian cetakan kedua pada tahun 1713.

Setiap bab De Morbis Artificum Diatriba mengandungi penerangan tentang penyakit yang berkaitan dengan aktiviti kerja tertentu diikuti dengan berserta analisis kerja, deskripsi tempat kerja, proses soal jawab dengan pekerja, deskripsi penyakit, rawatan dan perubatan yang diperlukan, dan nasihat atau cadangan untuk mencegah. Beliau melawat tempat kerja, melakukan pemerhatian terhadap aktiviti pekerja, dan berbincang tentang risiko penyakit berdasarkan kerja yang mereka lakukan.

Dengan melakukan pemerhatian terhadap pekerja, beliau memberikan dapat gambaran jelas secara klinikal tentang risiko dan masalah yang dihadapi oleh pekerja. Buku ini juga menggariskan tentang bahaya bahan kimia, debu, logam, pergerakan berulang atau berisiko menyebabkan kecederaan, postur tubuh, dan agen penyebab penyakit lain yang dihadapi oleh pekerja di lebih dari lima puluh pekerjaan.

Beliau juga membuat kajian tentang masalah muskuloskeletal yang disebabkan oleh keadaan tidak ergonomik atau postur badan yang tidak baik yang wujud dalam beberapa bidang pekerjaan (tukang kayu, gergaji, pengukir, tukang kasut, tukang jahit). Beliau juga berpendapat bahawa golongan bidan juga terdedah kepada pelbagai penyakit semasa menyusukan bayi dan berisiko menyebabkan jangkitan semasa proses bersalin, dan dia mencadangkan mereka membasuh tangan dan lengan mereka di dalam air dan wain(alkohol) sebelum melakukan kerja. Dia juga mengkaji masalah kesihatan minda dari “golongan pelajar”, untuk mencari pemahaman awal tentang faktor-faktor masalah psikososial.

Minat awal Ramazzini adalah berkaitan dengan epidemiologi terutamanya yang berkenaan pelbagai jenis wabak yang tersebar di sebahagian Itali. Memperluaskan kajiannya kepada Malaria, beliau merupakan salah seorang orang pertama yang menyokong penggunaan kulit kayu dari Cinchona (sejenis tumbuhan yang berasal dari Kuinina). Beliau menyatakan bahawa Kuinina tidak boleh digunakan untuk merawat semua jenis demam, penggunaannya lebih sesuai sebagai rawatan Demam Malaria sahaja kerana adanya potensi kerosakan yang boleh berlaku jika digunakan secara sembarangan untuk penyakit lain. Beliau juga turut mengkaji dan menerangkan bahawa keracunan kacang kuda (lathyrism) yang dikategorikan sebagai kelumpuhan spastik dan sejenis keadaan dimana kulit kesemutan yang menyucuk.

Selepas penerbitan buku De Morbis Artificum, Ramazzini telah dijemput oleh Senat Venetian untuk menjadi ketua Perubatan Praktikal. Beliau menjadi salah seorang profesor terkemuka di Padua Medical School, dan beliau kekal aktif dalam kerjanya sehinggalah kematiannya pada tahun 1714 pada umur 81 tahun. Dia telah menjadi buta semasa pengujung hayatnya dan terpaksa meminta bantuan cucunya untuk membantunya membaca dan menulis kertas kerja.

Hasil kajian Bernardino Ramazzini melangkui zamannya, banyak cadangannya dalam bukunya akhirnya diterima pakai terutamanya di England, di mana proses pemodenan lebih maju. Oleh kerana keprihatinannya dan hasil kajian terhadap keselamatan para pekerja dalam pekerjaan mereka, , dia dianggap sebagai bapa penyakit pekerjaan. Beliau memberi tumpuan kepada keperluan untuk menyediakan pekerja dengan maklumat yang mencukupi mengenai bahaya dan risiko kesihatan dan beliau mencadangkan langkah yang praktikal untuk melindungi pekerja dari penyakit dan kecederaan

RUJUKAN:


Bagaimana Amerika Hampir Terjerumus Ke Kancah Perang WWII Sebelum Pearl Harbour

Sementara Amerika Syarikat dan Eropah bergelut dengan krisis Great Depression dan gelisah memerhatikan kebangkitan fahaman fascisme, di sebelah timur pula situasinya juga semakin genting. Jepun sudah menabur benih kekacauan di China pada awal dekad 30-an dan pada tahun 1937, menyerang China sekaligus menandakan bermulanya Perang China-Jepun Kedua. Pada musim luruh tahun tersebut, mereka terus mara sambil melancarkan tindakan keganasan ke atas penduduk setempat seperti menjarah, membunuh dan merogol kaum wanita. Tetapi tahukah anda, pada musim tersebut juga menyaksikan satu insiden berdarah iaitu tenggelamnya kapal USS Panay di mana ia hampir mendorong Amerika Syarikat berperang dengan Jepun, lebih awal sebelum peristiwa Pearl Harbor pada Disember 1941?

Pada 21 November 1937, tentera Jepun semakin menghampiri bandar Nanking dan ini mendorong Chiang Kai-Shek untuk memberitahu diplomat Barat terutama duta Amerika Syarikat, Nelson T. Johnson untuk meninggalkan bandar tersebut. Sehari selepas itu, Johnson bersama kakitangan kedutaan Amerika berjaya dibawa keluar dengan kapal penembak USS Luzon. Sementara Kai-Shek, isteri dan anggota kabinetnya meninggalkan Nanking pada 8 Disember. Sebaik tentera Jepun masuk ke Nanking, mereka membunuh, menjarah, membakar dan merogol di mana penduduk diburu seperti arnab. Rekod menganggarkan 20,000 lelaki dewasa dan kanak-kanak lelaki dijadikan bahan latihan tikaman bayonet. Dan bagi memperlihatkan kekejaman tentera ini, mereka turut mengeluarkan arahan menembak semua bot dan kapal di Sungai Yangtze bagi memudahkan operasi tentera Jepun di situ. Arahan ini dikeluarkan oleh ketua pasukan artileri sepanjang Sungai Yangtze, Kolonel Kingoro Hashimoto.

Bagi negara Barat terutama Amerika Syarikat, mereka mempunyai sebab kukuh untuk risau tindakan Jepun. Ini kerana sepanjang tahun 1930-1937 saja, mereka menerima banyak laporan pihak Jepun mengebom gereja, hospital, sekolah dan universiti yang dikendalikan pihak Barat walaupun sudah dinyatakan tanda kerakyatan mereka. Pihak Jepun turut tidak teragak-agak membunuh mubaligh-mubaligh Barat dan seluruh ahli keluarga mereka. Duta Amerika Syarikat ke Jepun, John C. Grew menyifatkan serangan tersebut sengaja dirancang dan membantah tindakan mereka itu.

Peluang untuk warga Barat melarikan diri sebenarnya masih ada iaitu kehadiran kapal-kapal penembak Amerika Syarikat dan Britain. Kehadiran kapal-kapal ini sebenarnya petunjuk kepada pembabitan Amerika Syarikat terutama tentera laut mereka di China selama satu abad. Buktinya pada tahun 1832, Presiden Andrew Jackson menghantar sebuah kapal frigat iaitu USS Potomac untuk meronda Sungai Yangtze bagi menangani ancaman lanun di situ. Kapal tersebut diketuai oleh Kapten Lawrence Kearny, seorang veteran dalam soal membanteras aktiviti lanun di Carribean dan Mediterranean.

10 tahun selepas itu, Kearny berlayar dari Boston ke Macau dan Canton (Shanghai) dengan kapal frigat USS Constellation pada Mac 1842 dan membentuk hubungan baik dengan pegawai-pegawai China. Pada tahun 1854, kapal USS Ashuelot merupakan kapal pertama untuk membuat rondaan di Sungai Yangtze. Ini disusuli pula pemeteraian Perjanjian China-Amerika 1858 di mana ia memberi hak kepada kapal perang Amerika untuk melalui sungai-sungai China dan melawat semua pelabuhannya. China menjadi semakin penting terutama selepas Amerika menang dalam Perang Sepanyol-Amerika pada tahun 1896 dan kehadiran unit tentera laut mereka semasa peristiwa Pemberontakan Boxer 1899. Selepas Perang Dunia Pertama (WWI), Amerika mengukuhkan kehadiran mereka dengan enam buah kapal di sungai tersebut iaitu USS Guam, USS Luzon, USS Mindanao, USS Oahu, USS Tutuila dan USS Panay.

Melihat situasi semakin genting terutama di Shanghai, Presiden ketika itu, Franklin Delano Roosevelt meminta rakyat Amerika di China meninggalkan negara tersebut secepat mungkin demi keselamatan mereka. Sekiranya berlaku kemusnahan atau kerosakan pada kediaman atau harta benda mereka, Washington akan meminta ganti rugi melalui saluran diplomatik dan enggan memilih jalan perang. Namun seorang lelaki memilih untuk melanggar arahan Roosevelt dan mengarahkan armadanya digerakkan ke China untuk membawa keluar rakyat Barat yang terperangkap. Lelaki tersebut ialah Laksamana Harry E. Yarnell dan beliau berbuat demikian atas sebab menjadi tugas tentera terutama tentera laut untuk membawa mereka keluar. Roosevelt tidak memarahi Yarnell dan bersetuju dengan tindakannya, satu tindakan yang popular dalam kalangan orang ramai.

Namun apa yang diharapkan Roosevelt agar tiada insiden di situ hancur berkecai. Pada 12 Disember, artileri Hshimoto membedil kapal HMS Ladybird yang mengorbankan seorang kelasi dan mencederakan beberapa orang. Sementara itu, serangan udara Jepun gagal mengenai dua lagi kapal Britain iaitu HMS Cricket dan HMS Scarab yang mengiringi konvoi kapal dagang yang membawa pelarian termasuk warga Amerika. Bimbang dengan insiden tersebut, Johnson menghantar satu telegram kepada Jabatan Negara untuk mendesak serangan ke atas kapal-kapal awam oleh Jepun dihentikan. Sekiranya serangan tersebut diteruskan, Johnson bimbang ia akan membawa tragedi. Pada pagi sama, Yarnell mengarahkan kapal USS Panay segera bergerak meninggalkan Yangtze.

Pada lapan pagi hari sebelumnya, USS Panay yang dinaiki Johnson, pegawai-pegawai kedutaan dan orang awam memulakan perjalanan lima batu mereka di mana kapal tersebut mengiringi kapal syarikat Standard Oil iaitu Mei Hsia, Mei Ping dan Mei An diikuti oleh beberapa kapal Britain lain. Walaupun dibedil bertubi-tubi oleh pasukan artileri, tembakan mereka banyak tidak mengenai sasaran membolehkan flotila bergerak tanpa perlu risau terkena bedilan artileri mereka. Namun semua itu berubah apabila Jepun menggerakkan 24 pesawat pengebom dan penggempur untuk menyerang flotila tersebut kerana menyangka flotila tersebut membawa pelarian keluar dari Nanking. Pada 1.37 petang, tiga pesawat pengebom Aichi D142 ‘Susie’ menggugurkan 18 bom ke atas flotila tersebut, satu daripadanya mengenai USS Panay.

Serangan pertama mengakibatkan kerosakan pada bilik kemudi, bilik enjin, bilik rawatan dan bilik radio. Kapten kapal tersebut, Komander James J. Hughes tercampak dari bilik kemudi semasa serangan pertama berlaku. Apabila beliau sedar dan melihat kerosakan tersebut, sedar serangan telah bermula. Ini disusuli pula serangan kedua di mana 12 pesawat Jepun menembak kapal tersebut tanpa henti. Krew USS Panay cuba membalas serangan tetapi tembakan mesingan mereka tidak mengenai sasaran. Di sebalik cubaan mereka, USS Panay tidak dapat bergerak ke mana-mana kerana saluran minyaknya terputus sekaligus menyebabkan tiada stim untuk mengepam air atau membawanya keluar.

Di sebalik cubaan berani ini, krew kapal tahu USS Panay tidak akan bertahan lama. Ini disusuli cubaan pihak Jepun mengebom kapal-kapal Standard Oil tetapi tidak mengenai sasaran. Krew kapal Mei Ping membantu krew kapal China memadamkan kebakaran dan menggerakkan kapal mereka dari lingkungan sasaran pihak Jepun. Sementara krew kapal Mei Hsia pula membawa krew USS Panay keluar dan meninggalkan kapal tersebut walaupun Hughes dan krew bimbang kapal tersebut menjadi sasaran mudah tentera Jepun. Namun usaha pemindahan tersebut berjaya dan kapal tersebut karam pada jam 3.45 petang. Ketiga-tiga kapal Standard Oil berjaya berlabuh dengan kapal Mei Hsia dan Mei Ping diikat pada satu pontun di sebelah selatan sungai sementara kapal Mei An berlabuh di tebing utara.

Untuk jam-jam berikutnya, mangsa-mangsa yang terselamat bersembunyi di sebalik rumput-rumput mensiang yang panjang dan kawasan berlumpur di tebing sungai untuk mengelak ditembak pesawat-pesawat Jepun. Berikutan kecederaan yang dialami Hughes, Kapten Frank Roberts, seorang pembantu atase tentera dilantik untuk mengetuai mangsa-mangsa terselamat. Pengetahuannya dalam Bahasa Mandarin dan situasi yang dihadapi banyak membantu mereka. Untuk dua hari berikutnya, mereka terpaksa melarikan diri melalui kawasan paya, terusan dan laluan pejalan kaki untuk lari dari kawasan sungai. Dengan bantuan penduduk tempatan, mereka tiba di perkampungan Hoshien dan dibawa naik ke atas kapal USS Oahu dan HMS Ladybird. Berdasarkan rekod, USS Panay merupakan kapal Amerika pertama dimusnahkan pihak musuh di Sungai Yangtze. Dua krew dan seorang penumpang awam terbunuh sementara 43 lagi cedera termasuk 11 orang krew.

Kemusnahan USS Panay dan kapal Britain iaitu HMS Bee dan HMS Ladybird serta serangan ke atas kapal USS Tutuila di Chungking menjadi tajuk hadapan akhbar-akhbar Amerika dan Britain. Ramai berang dengan insiden tersebut dengan Grew menyifatkan Washington akan mengisytiharkan perang ke atas Tokyo berdasarkan insiden serangan Sepanyol ke atas kapal USS Maine di pelabuhan Havana pada 15 Februari 1898. Peristiwa tersebut membawa kepada tercetusnya Perang Sepanyol-Amerika Syarikat. Kerajaan dan masyarakat Jepun sendiri terpukul dengan insiden tersebut namun masyarakat antarabangsa gagal bertindak sebaiknya untuk mengelak insiden tersebut berulang. Di Tokyo sendiri, Perdana Menteri, Putera Fumimaro Konoye terkejut dengan insiden tersebut. Sementara Menteri Luar, Kiki Hirota menyuarakan kekesalannya dan bersedia menghulurkan pampasan dari pihak Jepun kepada Washington berkenaan kemusnahan USS Panay.

Tentera Laut Jepun yang berang dengan insiden tersebut segera membuang komander kapal pengangkut Kaga. Laksamana Tentera Laut, Isoroku Yamamoto turut memberitahu Hashimoto juga telah direhatkan dari posisinya. Yamamoto tahu akan kekuatan tentera Amerika terutama angkatan tentera lautnya dan menyifatkan tindakan sesetengah individu yang semberono ini akan mengundang bencana kepada Tokyo. Selepas satu siasatan rasmi dijalankan beliau, Tokyo memohon maaf dan bagi Grew, ia satu perkara yang melegakan. Namun dalam diarinya, beliau menulis, “Aku tidak boleh memandang masa depan dengan perasaan tenang.”

Susulan insiden tersebut, Roosevelt bermesyuarat dengan kabinetnya dengan tiga anggota mendesak beliau mengisytiharkan perang ke atas Jepun. Mereka ialah Naib Presiden, John Nance Garner, Setiausaha Dalam Negeri, Harold Ickes dan Setiausaha Tentera Laut, Claude Swanson. Namun sentimen mereka tidak dikongsi oleh Roosevelt atas alasan tentera laut masih belum bersedia. Sentimen beliau turut dikongsi oleh Senator Arizona, Harry Ashurst dan Senator Minnesota, Henrik Shipstead. Mereka menyifatkan tindakan tersebut tidak akan disokong di Kongres dan Senat. Shipstead turut berpandangan sudah tiba masanya tentera Amerika di China dikeluarkan dengan segera.

Roosevelt mengarahkan Setiausaha Negara, Cordell Hull mendapatkan permohonan maaf Tokyo, mendapatkan pampasan sepatutnya dan jaminan serangan di Sungai Yangtze tidak berulang. Dan sekiranya Jepun gagal berbuat demikian, Setiausaha Perbendaharaan, Henry Morgenthau Jr merampas semua aset mereka di Amerika dan merancang sekatan ekonomi ke atas Tokyo. Mahu memastikan sekatan tersebut dapat dilaksanakan, Roosevelt bertemu dengan duta Britain ke Washington, Sir Ronald Lindsay berkenaan hasratnya itu. Lindsay menyatakan tindakan tersebut boleh membawa kepada perang tetapi dalam satu mesejnya kepada London, kerisauannya itu tidak dikongsi oleh Roosevelt. Tentera Laut Britain menyokong pelan tersebut dan pada 17 Disember, Roosevelt memberi taklimat kepada kabinet berkenaan rancangannya itu. Pendirian beliau turut disokong oleh satu laporan dibuat Yarnell. Dalam laporan tersebut, Yarnell menyifatkan serangan ke atas USS Panay sebagai semberono dan kejam. Ini ditambah dengan pendedahan laporan perisikan bahawa serangan tersebut telah dirancang oleh seorang pegawai dari kapal pengangkut Kaga.

Hirota dalam reaksinya memberi jaminan serangan ke atas USS Panay tidak akan berulang dan arahan telah dikeluarkan bagi menjamin keselamatan kapal-kapal Amerika di perairan China. Beliau turut menyatakan komander yang terlibat telah dibuang. Ini disokong oleh laporan siasatan Jepun yang menyimpulkan serangan tersebut satu kemalangan di mana kapal-kapal Britain dan Amerika disangka kapal-kapal China. Juruterbang-juruterbang tentera laut menyangka kapal-kapal tersebut membawa lari pelarian ke bahagian hulu sungai tersebut. Bagi mengelak situasi perang, pihak Amerika menerima teori tersebut dengan pampasan oleh pihak Jepun. Permohonan maaf ini tiba di Washington pada 24 Disember dan diterima secara rasmi pada hari Krismas 1937. Perdana Menteri Britain, Neville Chamberlain turut menerima permohonan maaf Tokyo berkenaan kemusnahan kapal HMS Ladybird. Jepun turut memberi pampasan lebih dua juta dolar kepada pihak Amerika berikutan insiden tersebut. Bagi kelompok penyokong dasar pemencilan, inilah peluang terbaik untuk menggesa Washington berundur dari China dengan satu kaji selidik menunjukkan 70% responden berpandangan Washington seharusnya berbuat demikian.

Walaupun Jepun sudah memohon maaf dan membayar pampasan tetapi Tokyo masih belum serik. Putera Konoye dan Maharaja Hirohito masih tidak menunjukkan rasa kesal. Sementara bagi Hashimoto pula, pihak tentera tidak memberi amaran kepadanya, sebaliknya menganugerahkan pingat Kinshi Kinsho kepadanya tujuh minggu selepas serangan ke atas Pearl Harbor. Konoye mengecam pendirian kerajaan China terhadap kemaraan tentera Jepun dan serangan mereka diteruskan di Canton, Wuchang, Hankow dan Hanyang. Sementara Amerika dan kuasa-kuasa Eropah berlembut dengan Adolf Hitler untuk mengelak perang meletus di sana, situasi di Timur Jauh semakin genting. Sedar perang merupakan satu-satunya jalan keluar, Britain dan Amerika Syarikat menandatangani satu perjanjian rahsia iaitu menggerakkan armada mereka, masing-masing di Pearl Harbor dan Singapura sekiranya Jepun mara ke selatan. Pada Mac 1938, Ahli Kongres Georgia, Carl Vinson mengusulkan pertambahan dana tentera laut sebanyak 20% dalam tempoh 10 tahun. Tujuan usul ini dibuat bagi memantapkan semula tentera laut sebagai persediaan perang secara rahsia.

Sepanjang musim bunga dan musim panas 1938, pihak perisikan mendapat laporan kuasa-kuasa Axis iaitu Jepun, Jerman dan Itali sedang membina kekuatan tentera mereka tetapi tidak mensasarkan Amerika Syarikat. Namun satu laporan dari Tokyo agak membimbangkan walaupun nampak biasa. Dalam laporan bertarikh 13 April, Jepun tidak membina kapal pemusnah besar dan tiada hasrat sebenar. Namun hakikatnya, Jepun sudah mengarahkan pembinaan kapal pemusnah super Yamato yang sedang dibina sejak tahun 1937 sementara kapal Musashi sudah dimulakan pembinaannya pada tahun 1938. Dalam laporan sama, seorang pegawai tentera laut Jepun menyifatkan buat masa ini belum ada keperluan untuk berperang dengan Amerika. Namun, sekiranya ia berlaku di mana Jepun berhadapan dengan Amerika di Pasifik, pasti kemenangan memihak kepada mereka. Sementara laporan pada bulan Jun pula menyatakan selepas Jepun mengukuhkan kedudukannya di China, konflik dengan Amerika Syarikat sesuatu yang tidak dapat dielakkan.

Sementara itu, pada April 1938, dalam satu permainan perang di Pearl Harbor, Laksamana Madya Ernest J. King mengulangi kejayaan Yarnell dalam permainan perang sebelumnya pada tahun 1932 iaitu menyerang Pearl Harbor. King menggunakan cuaca buruk sebagai samaran untuk pesawatnya menyerang dari kapal pengangkut USS Saratoga. Selepas sesi tersebut selesai, para hakim yang menilai menyimpulkan sekiranya serangan ini benar-benar berlaku, ia pasti akan memberi tamparan hebat kepada tentera laut. Namun, tidak ramai yang mengambil berat penilaian ini dan menganggap ia hanya satu senario sahaja.

Senarai jenayah perang Jepun di China yang semakin panjang mendorong Roosevelt menggesa sekatan dikenakan ke atas Jepun. Dan pada Julai 1938 apabila pesawat-pesawat Jepun mengebom Canton, sekatan pembelian senjata dikenakan ke atas Tokyo. Hull menghantar surat ke Tokyo sebagai bantahan kepada tindakan Jepun di China. Putera Konoye memberi reaksi dengan menyatakan orde baru di Asia Timur di mana Tokyo mahu mengukuhkan dominasi mereka di China dan Manchuria tanpa mengira hak orang lain. Hubungan Timur-Barat semakin tegang dan tiga tahun selepas itu, serangan ke atas Pearl Harbor berlaku sekaligus mengheret Washington ke kancah Perang Dunia Kedua (WWII).

SUMBER

National Interest. (2017). The Forgotten Story of How America and Japan Almost Went to War (before Pearl Harbor). http://nationalinterest.org/blog/the-buzz/the-nearly-forgotten-story-how-america-japan-almost-went-war-23301?page=5


Bingata: Batik Jepun

Jangan terkejut jika saya menyatakan bahawa gambar diatas ini bukan Kain Batik. Dari segi corak dan warna kita akan berfikir bahawa ini adalah Batik yang terkenal di Kepulauan Melayu dan Nusantara. Kebelakangan ini banyak pelajar Jurusan Sejarah daripada Jepun dan penyelidik Jepun mengatakan bahawa penduduk asal kepulauan Ryukyu Jepun adalah berasal dari Nusantara. Hal ini berlaku apabila mereka mengkaji kraftangan melayu Kain Batik mempunyai persamaan dengan kraf tangan tradisional Ryukyu yang diberi nama Bingata.

Bingata ( :红 型, bermaksud gaya merah / menahan kain dicelup ) adalah kraftangan tradisional orang Okinawa dalam bentuk fabrik yang terdapat di Kepulauan Ryukyu , Japan. Bingata dibuat menggunakan stensil dan kaedah yang lain. Ia secara umumnya Bingata berwarna terang dan mempunyai pelbagai corak, biasanya menggambarkan subjek alam seperti ikan , air, dan bunga. Bingata sering dipakai semasa persembahan seni tradisional Ryukyu dan dipakai oleh golongan bangsawan dan keluarga diraja Ryukyu. Bingata mula dicipta sejak abad ke 14 semasa Zaman Ryukyu Kingdom. Hal ini terjadi apabila pulau Okinawa yang menjadi Pusat Perdagangan Kerajaan Ryukyu mengalami kemasukan barangan asing dan teknik pembuatan kraftangan dari seluruh Asia Tenggara .

Teknik membuat Bingata dianggap berasal di Asia Tenggara iaitu berkemungkinan dari Jawa ataupun kerajaan Nusantara tiba di Okinawa melalui perdagangan pada abad ke-14. Kegiatan Perdagangan Ryukyu Kingdom diikuasai oleh Korea , Jepun , China, dan negara-negara Asia Tenggara pada abad 15 dan 16 . Ramai berpendapat bahawa orang Okinawa meminjam teknik membuat Batik dari Jawa dan mewujudkan reka bentuk sifat dan mengolah dengan gaya seni budaya mereka sendiri. Motif dan corak Bingata diinspirasi oleh mereka daripada flora dan fauna yang banyak terdapat diseluruh pulau Okinawa. Pada tahun 1609 , Jepun (orang Yamato) telah menyerang Ryukyu Kingdom dan menguasai segala kekayaan hasil perdagangannya. Jepun yang menawan Ryukyu Kingdom dan melarang akitiviti perdagangan dengan negara-negara asing. Jepun menuntut penghormatan dari Okinawa dalam bentuk kraftangan, dan rakyat Okinawa terpaksa menghasilkan pelbagai fabrik, termasuk kain serat pisang dipanggil jofu dan Kafu. Dalam usaha untuk memperbaiki teknik kraf mereka , penduduk Okinawa menjemput tukang kraf asing dari Asia Tenggara (Jawa) untuk membantu mereka mencipta kraf yang lebih bermutu. Dalam laporan dari utusan Cina bertarikh 1802, penulis bercerita mengenai keindahan dan kecantikan Bingata dari Okinawa.

Pigmen warna yang digunakan dalam lukisan Bingata diimport dari Fukien dan digunakan dalam pencelupan tekstil. Untuk mendapatkan warna putih, kapur tanah atau serbuk belerang telah digunakan. Selain itu mereka mendapatkan warna lain dicapai dengan menggunakan bahan seperti cochineal , buah delima , arsenik, dan sulfur. Atas permintaan yang tinggi daripada golongan bangsawan dan Golongan diraja, Kimono Bingata dicipta untuk mengantikan Kimono tradisional yang biasanya tidak bercorak ,kosong dan polos. Reka bentuk corak Kimono Bingata telah dicipta dibawah kawalan ketat bagi membezaan di antara kelas-kelas golongan bangsawan dan Diraja . Corak untuk Keluarga Diraja sangat berani dan berwarna-warni, manakala rakyat jelata dibenarkan memakai corak yang ringkas dengan warna gelap atau hitam. Hanya keluarga diraja boleh memakai warna kuning, manakala golongan bangsawan memakai biru pucat. Pada majlis atau upacara khas akan diberi kebenaran untuk memakai warna khas tertentu mengikut tema majlis. Bagi kaum wanita dalam keluarga diraja mempunyai warna kimono tertentudan melarang sesiapa untuk menyalin kimono gaya corak yang sama dengan mereka. Corak dan motif dilukis pada kimono biasanya burung , bunga , sungai, dan awan pada sutera , linen, dan bashofu ( kain ditenun daripada fiber Musa Basjoo “Pisang Jepun” ).


Misteri Identiti Jack The Ripper

Selama tiga bulan pada tahun 1888, suasana dan rasa ketakutan serta panik menyelubungi seluruh jalanan di East End London. Semenjak beberapa bulan itu, lima wanita dibvnuh dan diker4t-ker4t dengan kej4m lagi meng3rikan oleh seorang lelaki yang hanya dikenali sebagai ‘Jack the Ripp3r’, walaupun ada yang percaya jumlah mangsa sebenarnya adalah sebelas orang.

Whitechapel di East End London bagaikan luka yang tidak berhenti berd4rah di wajah London era Victorian pada akhir abad ke-19. Dengan kepadatan populasi penduduk yang tinggal di dalam pondok kecil, jalanan yang kotor dan berbau najis dengan sampah, dan satu-satunya cara untuk mencari pendapatan mudah bagi meneruskan hidup adalah dengan melakukan jen4yah, manakala bagi golongan wanita, mereka akan terjebak ke dalam dunia pel4curan.

Satu-satunya penawar duka bagi menceriakan kehidupan kaum yang menyedihkan ini adalah sebotol ar4k murah jenis g!n yang dibeli hanya dengan harga beberapa sen, untuk melupakan seketika sengsara dunia. Bagi orang Eropah pada waktu itu, minum sehingga m4buk ketika dalam keadaan yang sukar merupakan satu perbuatan yang ‘dirahmati’.

‘Keg4nasan’ bermula pada hari Jumaat 31 Ogos ketika m4yat Mary Ann Nicholls, wanita berusia 42 tahun, telah ditemui di Bucks Row (kini dikenali sebagai Durwald Street). Wajahnya lebam teruk dan lehernya dikelar sebanyak dua kali hingga hampir putus. Perutnya telah dir0bek hingga terbelah mengeluarkan isi dan dihiris beberapa kali. Dia kemudian disahkan sebagai mangsa k0rban pertama ‘Ripp3r’.

Pada 8 September, mangsa kedua pula ditemui. Dia adalah Annie Chapman, seorang pelacvr berusia 47 tahun.  M4yatnya dijumpai di lorong belakang 29 Hanbury Street, beberapa barang peribadi miliknya diletakkan di sebelah m4yatnya. Kepalanya hampir terpvtus dan perutnya dir0bek dan dibelah hingga terbvrai segala isi dalaman termasuk ususnya.

Bahagian kulit perut diletakkan di bahu kirinya dan di bahu kanan dilonggokkan satu gumpalan besar ususnya. Bahagian f4raj dan pundi kencing pula telah dip0tong dan hilang dibawa lari bersama pelaku.

Pada 28 September, sepucuk surat diterima di Central News Agency yang bertandatangan ‘Jack the Ripp3r’, mesejnya berbentuk ancaman mahu melakukan lebih banyak pembvnuhan. Nama itu menarik imaginasi orang ramai ketika pertama kali ia muncul di dada akhbar dan sering digunakan dalam banyak budaya pop selepas itu.

Whitechapel kemudian dilanda pergolakan, rusuhan tercetus apabila orang ramai yang panik bertindak menyerang sesiapa sahaja yang membawa beg berwarna hitam kerana khabar angin telah tersebar bahawa ‘Ripp3r’ membawa alatan membvnuh seperti pisau didalam beg sebegitu rupa.

30 September menjadi hari yang paling suram. Jack The Ripp3r melakukan dua pembvnuhan berasingan dalam masa yang berbeza hanya beberapa minit saja antara satu sama lain.

Elizabeth “Long Liz” Stride menjadi seorang lagi wanita malang yang juga seorang pelacvr, pertama kali ditemui pada pukul 1 pagi di belakang 40 Berner Street. Ketika ditemui, darah pekat masih mengalir dari kerongkongnya dan ada kemungkinan bahawa si pelaku mungkin terganggu oleh sesuatu ketika sedang melaksanakan urusan kej4mnya itu.

Pukul 1.45 pagi, m4yat Catherine Eddowes, 43, ditemui hanya sejauh beberapa minit berjalan kaki di lorong antara Miter Square dan Duke Street (sekarang dikenali sebagai Jalan St. James). Tubuhnya telah dib3lah dan tekaknya dip0tong. Kedua-dua kelopak matanya telah dip0tong dan sebahagian hidung dan telinga kanannya terpvtus. Rahim dan ginjal kirinya dik3luarkan dan isi perutnya diselerakkan di bahagian kanan bahunya.

Kesan jejak darah membawa pihak polis ke sebuah pintu berdekatan di mana terdapat satu pesanan telah tertulis yang berbunyi, “Orang Yahudi bukanlah orang yang boleh dipersalahkan tanpa sebab”.

Atas sebab-sebab yang tidak dijelaskan, ketua Polis Metropolitan, Sir Charles Warren memerintahkan untuk pesanan itu dipadamkan. Maka musnahlah satu jejak yang mungkin boleh menjadi petunjuk yang berharga setelah dihapuskan.

Kengerian dua pembvnuhan dalam satu malam itu telah mencengkam jiwa seluruh penduduk kota London. Khabar angin terbaru pula mula disebarkan – Jack The Ripp3r adalah seorang doktor yang gila, orang gila dari Poland, seorang keturunan Tsar Rusia dan juga seorang mak bidan yang tak siuman.

Surat lain diterima oleh Central News Agency di mana ‘Ripp3r’ mengatakan bahawa dia merasa kesal kerana dia tidak dapat mengirim bahagian telinga kepada pihak polis seperti yang dia janjikan. Sebahagian telinga kiri Catherine Eddowes telah dik3rat.

Pada 9 November, ‘Ripp3r’ berterusan meny3r4ng hinggalah tiba giliran seorang gadis. Mary Jeanette Kelly adalah gadis yang paling muda dari semua wanita yang dibvnuh. Dia berusia 25 tahun dan seorang gadis yang berperwatakan menarik. Dia ditemui di biliknya di Miller’s Court, yang terletak di luar Dorset Street (sekarang Duval Street). m4yat Mary, atau apa saja yang tersisa dari tubuh badannya, terbaring di atas katil.

Pemandangan di dalam bilik sungguh meng3rikan. Pengutip sewa yang menemui m4yatnya berkata, “Saya akan dihantui oleh semua ini sepanjang hayat saya”.  Leher Mary telah dip0t0ng, hidung dan payudaranya dik3rat dan diletakkan di atas meja. Bahagian ususnya ditutup dengan bingkai gambar. Kulit tubuhnya disi4t-si4t dan ditanggalkan manakala jantungnya hilang.

Panik dan kemarahan orang ramai yang disebabkan oleh pembvnuhan ini menyebabkan Sir Charles Warren meletakkan jawatannya sebagai Ketua Polis.

Mary merupakan mangsa terakhir Jack The Ripp3r. Jenayahnya yang bermaharajalela penuh dengan keganasan telah berakhir secara tiba-tiba sebagaimana ia bermula. Selama 132 tahun, pelbagai nama telah dikemukakan sebagai suspek pembvnuhan wanita-wanita ini.

Siapa Jack the Ripp3r?

Sejak pembvnuhan itu, banyak nama telah dikaitkan dengan pembvnuh yang terkenal itu. Di sini kita bincangkan latarbelakang beberapa orang suspek yang mungkin paling menepati ciri-ciri si pelaku sebenar.

Nama: William Henry Bury
Tarikh Lahir: 25 Mac 1859
Meninggal dunia: 24 April 1889 (berumur 29 tahun).  Digantung sampai m4ti di Dundee, Scotland kerana membvnuh isterinya, Ellen.

Pertama kali disyaki pada tahun 1889 kerana persamaan antara cara pembvnuhan isterinya dengan lima mangsa Ripp3r yang mirip. Walaupun Bury ditangkap dan digantung di Dundee, Scotland, dia telah menetap di Bow, dekat Whitechapel sepanjang tiga bulan berlakunya pembvnuhan oleh Jack the Ripp3r.

Sekiranya kita mempertimbangkan kesemua sebelas pembvnuhan Whitechapel yang tidak dapat diselesaikan berlaku antara April 1888 dan Februari 1891, Bury tinggal di Bow dari Oktober 1887 hingga Januari 1889, dia berada di daerah tersebut pada waktu yang tepat.

Dilaporkan terdapat tulisan grafiti di dinding pangsanya di Dundee yang tertulis “Jack The Ripp3r berada di belakang pintu ini” didapati menyebabkan beberapa orang percaya bahawa Ellen dibvnuh untuk menghalangnya daripada menjadi saksi bahawa Bury adalah Jack the Ripp3r.

Walaupun Bury mengaku tidak bersalah atas pembvnuhan isterinya, dua hari sebelum pelaksanaan hukuman terhadapnya, Bury akhirnya mengaku kepada Pendeta bahawa dia telah membvnuh isterinya dan atas desakan Pendeta, dia menulis pengakuan yang meminta dia ditahan sehingga selepas hukuman m4ti.

Bury mengaku bahawa dia telah menc3kik Ellen ketika berada dalam keadaan m4buk, kemudian cuba untuk meleraikan m4yatnya bagi dilupuskan tetapi terlalu mual untuk meneruskannya.

Walaupun pengakuannya tidak selari dengan keterangan pakar sejak saat itu, pengakuannya yang dilakukan hanya beberapa hari sebelum kem4tiannya kepada Pendeta bahawa dia meminta ditahan sehingga dia m4ti dianggap sebagai pengakuan di atas dosa-dosanya. Dia tidak sekali pun menyebut dirinya sebagai Jack semasa pengakuan ini.

Semasa siasatan kes Jack the Ripp3r, seorang Detektif dihantar untuk menemubual Bury di Dundee dan walaupun dia disiasat, Bury tidak dianggap sebagai suspek yang menepati ciri-ciri Jack The Ripp3r.

Nama: Montague John Druitt
Tarikh Lahir: 15 Ogos 1857
Meninggal dunia: Awal Disember 1888 (berumur 31 tahun). Dijumpai terapung di Sungai Thames.

Walaupun hanya ada sedikit bukti yang cenderung kepada Druitt, dia dianggap sebagai suspek nombor satu dalam kes tersebut. Sebagai seorang anak seorang pengamal perubatan, Druitt sesuai dengan tanggapan para detektif pada masa itu kerana seorang tukang daging atau pakar perubatan memang mahir mengeluarkan organ dalaman dan isi perut manusia dengan cepat.

Kecurigaan terhadap Druitt bermula setelah sati memorandum oleh seorang pegawai yang bernama Macnaughten, yang menyiasat pembvnuhan Ripp3r untuk Scotland Yard, menjadi umum:

“… seorang doktor berusia sekitar 41 tahun dari keluarga yang cukup baik, yang hilang ketika pembvnuhan di Miller’s Court dan m4yatnya ditemui terapung di Sungai Thames pada 31 Disember: iaitu 7 minggu selepas pembvnuhan tersebut. m4yat itu dikatakan berada di dalam air selama sebulan, atau lebih… Dari maklumat peribadi saya sedikit ragu tetapi keluarganya sendiri mengesyaki lelaki ini sebagai pembvnuh Whitechapel, dan didakwa bahawa dia seorang yang paranoid seksual.”

Walaupun Macnaughten secara tidak sengaja meletakkan usia Druitt sebagai 41 tahun (Druit berusia 31 pada saat kem4tiannya), jelas bahawa Macnaughten melibatkan Druitt kerana ciri-ciri bvnuh diri. Pembvnuhan diri sendiri dan garis masa kes Ripp3r adalah punca utama Druitt disyaki.

Keraguan:

Tidak ada bukti mengaitkan Druitt sebagai Ripp3r. Druitt tinggal di Blackheath dan tidak mempunyai kaitan dengan Whitechapel. Satu-satunya hubungannya dengan kes Ripp3r adalah memorandum yang dibuat oleh Macnaughten.

Nama: James Maybrick
Tarikh Lahir: 24 Oktober 1838
Meninggal dunia: 11 Mei 1889 (berumur 50 tahun).  Disyaki m4ti akibat keracunan arsenik – isterinya, Florence, ditangkap, disabitkan kesalahan dan kemudian dibebaskan untuk pemeriksaan semula kesnya.

Maybrick tidak dianggap sebagai suspek pada masa kejadian pembvnuhan atau disebut dalam kes Ripp3r sehingga lebih dari satu abad setelah kem4tiannya. Tidak mengejutkan, kerana dia adalah pedagang kapas yang tinggal di Liverpool.

Pada tahun 1992, sebuah buku catatan harian muncul tiba-tiba dengan mengambil kredit terhadap pembvnuhan lima mangsa Ripp3r serta dua pembvnuhan lain.  Walaupun tiada nama yang disebut dalam buku ini, ia diterima secara meluas kerana rujukan dan petunjuk menjurus kepada dakwaan yang ini adalah buku catatan Maybrick.

Kemudian pada tahun 1993, sebuah jam saku lelaki ditemui, di mana nama J. Maybrick ditoreh pada penutupnya di samping semua nama lima mangsa Ripp3r dengan ayat “Aku adalah Jack”.

Jam ini dibuat antara tahun 1847 atau 1848 dan hasil ujian telah membuktikan bahawa ukiran itu sudah lama melepasi sebilangan besar goresan dangkal pada permukaan jam dan walaupun ukiran itu tidak dapat dibuktikan secara konklusif, ia dianggap sesuai dengan usianya.

Keraguan:

Buku catatan dan jam adalah satu-satunya perkara yang ada kaitan dengan kes Ripp3r. Walaupun jam itu mempunyai kredibiliti dalam kaitannya dengan kesahihannya, bukti buku harian tersebut diragukan. Orang pertama yang disoal adalah penemu buku harian itu, kerana ceritanya berubah, dari diberikan kepadanya oleh seorang kawan kemudian dikatakan diwarisi dalam keluarga isterinya.

Buku harian itu adalah buku skrap asli era Victoria tetapi 20 halaman telah terkoyak. Gaya tulisan tangan telah dipersoalkan kerana lebih kelihatan seperti tulisan gaya abad ke-20 berbanding zaman Victoria, dan kesan dakwat telah diuji berkali-kali sehingga tidak ada kesimpulan yang kukuh.

Sejak penemuan buku harian dan jam saku, dipercayai bahawa isterinya, Florence, yang mengetahui bahawa suaminya adalah Jack the Ripp3r telah memutuskan untuk menamatkan riwayatnya demi menghentikan pembvnuhan itu. Namun, ini adalah khabar angin sahaja dan tidak ada bukti yang menyokong teori tersebut.


ICERD: Apa Yang Kita Boleh Belajar Dari NAFTA?

Perlaksanaan antarabangsa walaupun dikaji seteliti mana semestinya mempunyai sedikit sebanyak konflik yang akan menggugat keselesaan sosial. Tidak boleh dinafikan yang pembaharuan undang-undang kadangkala memerlukan panduan luar. Jika dihitung kira dalam aspek-aspek demokrasi, sememangnya sistem politik Malaysia mempunyai persamaan dengan tatacara pentadbiran di United Kingdom. Jika situasi sebegini pun mempunyai implikasi, semestinya perubahan ICERD turut juga akan mendatangkan masalah.

Apa-apa jua panduan luar perlu menghitung kira tentang situasi dalam masyarakat. Misalnya, di Malaysia, bangsa Melayu mempunyai beberapa hak eksekutif ke atas ekonomi yang meletakkan mereka pada kedudukan lebih tinggi dengan bangsa-bangsa minoriti lain. Hakikatnya jurang pendapatan antarakaum di Malaysia semakin pulih. Namun jurang yang sama sesama Melayu menunjukkan keperluan sifat-sifat eksklusif. Perkara ini tidak difokuskan panduan-panduan antarabangsa seperti ICERD.

Perlaksanaan ICERD akan memberikan nafas baru dalam politik dan ekonomi negara. Sama ada nafas tersebut lancar atau semput, kebarangkalian itu boleh “diawalkenal” berdasarkan perlaksanaan NAFTA. Perjanjian ini pernah dipersetujui Bill Clinton (Amerika Syarikat), Jean Chretien (Kanada) dan Carlos Gortari (Mexico). Pelbagai manfaat telah NAFTA bawa; begitu juga dengan serba-serbi kekurangan. Integrasi ekonomi ini menyaksikan banyak perubahan dalam negara terutamanya Amerika Syarikat dan Mexico.

Antara 1994-2010, Amerika Syarikat menghadapi defisit perdagangan sebanyak AS$97.2 bilion bersama Mexico. Perkara ini amatlah diketengahkan dalam pentadbiran Donald Trump, walaupun beliau berkali-kali membuat kenyataan yang mengundang padah. Namun jika ditapis perkara-perkara yang tidak relevan, suatu masalah boleh didapati.

Hampir 700,000 pekerjaan berpindah tempat. Negeri-negeri yang terasa bahangnya ialah California, New York, Michigan dan Texas. Tiga negeri daripada empat ini merupakan gergasi industri yang memberikan tumpuan kepada sektor pengeluaran seperti motor, tekstil dan elektrik serta elektronik. Terdapat juga suara-suara ekonomi berpendapat Kemelesetan 2008 tercetus sebahagiannya angkara NAFTA juga.

Jika difikirkan secara kognitif, angka 700,000 tidaklah terlalu banyak untuk dibandingkan dengan saiz populasi dewasa di Amerika Syarikat. Tetapi kesan buruk tidak semestinya ditafsirkan dengan menggunakan statistik semata-mata. Sistem gaji rakyat Amerika Syarikat mula digugat setelah termeterainya persetujuan NAFTA. Memang benar semua syarikat tidak berpindah tempat. Namun banyak syarikat memperkudakan NAFTA untuk membuat suatu ancaman. Pilihan antara buang kerja (kerana syarikat pindah tempat) dan terima gaji rendah memang efektif.

Maka kesatuan-kesatuan pekerja terpaksa akur dengan kelunturan kuasa tuntutan. Perkembangan gaji juga meleset. Antara 1993-1995, hampir separuh daripada semua syarikat pengeluaran Amerika sebelum pindah ke Mexico menggunakan ancaman penutupan. Menjelang 2000, kadar ini menjadi 65%. NAFTA secara amnya memberikan pengaruh besar kepada golongan kapitalis yang sekaligus membebankan orang bawahan.

Disebabkan itu juga 1.3 juta orang dalam sektor perladangan Mexico kehilangan kerja. Amerika Syarikat dan Mexico walaupun bersebelahan mempunyai algoritma permodalan yang berbeza bagi setiap sektor. Akta Perladangan 2002 menyuntik subsidi besar kepada perniagaan pertanian di Amerika Syarikat. Maka perlaksanaan NAFTA yang menghapuskan tariff perdagangan membuatkan jagung Amerika jauh lebih murah daripada Mexico.

Petani-petani tempatan pun tidak mampu bersaing dengan harga ini, terutamanya apabila kerajaan mengurangkan subsidi daripada 33.2% kepada 13.2% bagi tempoh 1990-2001. Mudah kata, banyak perniagaan kecil-kecilan di Mexico gulung tikar tertewas kepada petani-petani Amerika Syarikat yang bersubsidi tinggi.

Tetapi 1.3 juta orang ialah sebahagian semata-mata. Persaingan dahsyat ini memberikan tekanan kepada petani-petani selebihnya yang menggiatkan penggunaan baja dan bahan-bahan kimia untuk mempercepatkan penghasilan. Mexico pula terpaksa menanggung AS$36 bilion setiap tahun akibat krisis pencemaran alam. Pembalakan pula kian meruncing bagi tujuan pengembangan syarikat. NAFTA yang ditandatangani tiga penguasa menyaksikan 630,000 hektar hutan di Mexico ditebang setiap tahun.

Program Maquiladora juga menerima tekanan selepas tariff dibuang. Sistem ini dilaksanakan untuk mengurangkan kadar pengangguran dalam Mexico. Pelaburan daripada Amerika Syarikat membangunkan syarikat-syarikat yang mesti mengambil rakyat Mexico sebagai pekerja. Buruh-buruh ini akan menghasilkan sesuatu produk untuk dieksport kembali ke Amerika Syarikat. 30% daripada kuasa buruh Mexico sebenarnya berkhidmat lebih daripada 12 jam sehari dalam sistem Maquiladora, tanpa hak pekerja atau perlindungan kesihatan. Wanita pula diwajibkan mengambil saringan zuriat sebelum memohon kerja.

Maka apabila dilihat semula, NAFTA ialah sejenis coklat masakan yang tidak manis ataupun pahit. Manfaat dan impak perjanjian ini tersebar secara kecil dan besar kepada taburan-taburan tertentu. Namun kesimpulannya, kesan tetap ada. Diulangi sekali lagi, kesan tetap ada. Perkara-perkara ini juga diambil sebagai asas ketika Perjanjian Perkongsian Trans-Pasifik (TPPA) sedang dibincangkan dengan Mustapa Mohamed sebagai pemain bagi Malaysia. Secara asasnya, TPPA mempunyai rangka kerja yang membasmikan peserta daripada amalan-amalan diskriminasi. Tarif-tarif kecil pun mesti dibatalkan supaya perdagangan dapat digiatkan.

Apabila bercakap tentang diskriminasi bagi pihak Malaysia, salah satu daripadanya ialah pengisytiharan halal. Dikhuatiri pada asalnya jika JAKIM perlu dimansuhkan bagi menjaminkan sebuah permainan perdagangan tanpa sebarang diskriminasi. Rundingan-rundingan yang menyusul meletakkan kepentingan JAKIM bagi ekosistem kemasyarakatan Malaysia. Syarat-syarat lain pun telah dilonggarkan sehingga TPPA akhirnya bakal menjadi suatu kejayaan paling besar bagi Najib Razak.

Dengan TPPA, buah sawit yang dituai oleh tangan-tangan keras anak FELDA akan diproses menjadi minyak untuk dieksport bagi penggunaan di Amerika Syarikat barangkali. Malang seribu malang, dasar pentadbiran Donald Trump secara dangkalnya telah mengubah segalanya.

Oleh itu, jika perjanjian-perjanjian perdagangan pun boleh mendatangkan implikasi, tentu sekali sebuah konvensyen antarabangsa yang dicanang menghapuskan diskriminasi tidak terkecuali. Kerisauan terhadap Hak Bumiputera sebenarnya relevan. ICERD ibaratkan pisau, yang pada hari ini boleh memotong sayur. Sementara esok pula, pisau tersebut boleh memburaikan perut orang.

Dan perut yang dimaksudkan tidak semestinya orang Melayu sahaja. Dari segi penelitian objektif, ICERD akan menyebarkan impak kepada bahagian-bahagian lain jua. ICERD akan membuka definisi baru dalam urusan perkauman. Persatuan Kebangsaan Melayu Bersatu (UMNO) dan Parti Pribumi Bersatu Malaysia (PPBM) perlu membuka peluang penyertaan secara liberal kepada semua bangsa. Secara asasnya Persatuan Cina Malaysia (MCA) dan Kongres India Malaysia (MIC) akan hilang kerelevanan. Parti Tindakan Demokratik (DAP) pun tidak lagi boleh mengutamakan kaum Cina di dalam bidangkuasa parti.

Lebih janggal lagi, rakyat boleh menggunakan ICERD untuk mencabar jika Parti Islam Se-Malaysia (PAS) tidak membenarkan pemilihan presiden daripada calon-calon bukan Islam. Bayangkan jika Dewan Ulama PAS terdiri daripada nama-nama seperti Tan Chee Bhai dan Murugan Samy, dimana ketika ini orang Melayu pun didiskriminasikan (hanya ulama layak) penyertaannya.

ICERD tidak akan memberikan Cina hak untuk membangkang perlantikan pengetua-pengetua Melayu di sekolah-sekolah jenis kebangsaan. Malah kuota, jika ada, kaum di pusat-pusat pembelajaran sedemikian pun perlu dihapuskan. Sememangnya UiTM dan MARA perlu dibuka kepada semua. Keistimewaan kaum Cina dan India di universiti-universiti tertentu (tidak disebut atas faktor keselamatan) pun akan tergugat jua.

Maka mudah kata, ICERD akan memberikan tekanan kepada semua. Melayu yang telah sengsara akibat penjajahan 400 tahun, demi nama Tuhan yang menciptakan kita, boleh mengharunginya dengan redha. Bangsa-bangsa lain sahaja dikhuatiri tidak mampu. Dan percayalah, tiada manfaat daripada kesengsaraan – hanya duka, dendam dan dilema.

Sudahkah kalian benar-benar sedia bila diringkuk ke mahkamah kerana dasar “Chinese only” dicabar?

Sumber:

Scott, R. E. (2011, Mei 3). U.S.-Mexico trade and job displacement after NAFTA. Diterima dari https://www.epi.org/publication/heading_south_u-s-mexico_trade_and_job_displacement_after_nafta1/

Bronfenbrenner, K. (2000, Jun 9). Uneasy Terrain: The Impact of Capital Mobility On Workers, Wages and Union Organizing. Diterima dari https://digitalcommons.ilr.cornell.edu/cgi/viewcontent.cgi?referer=&httpsredir=1&article=1002&context=reports

Papademetriou, D., Audley, J., Polaski, S., & Vaughan, S. (2003, November 9). NAFTA’s Promise and Reality: Lessons from Mexico for the Hemisphere. Diterima dari http://www.carnegieendowment.org/publications/index.cfm?fa=view&id=1390

Amadeo, K. (2018, Ogos 26). How Deforestation Affects the Economy and You. Diterima dari https://www.thebalance.com/deforestations-economic-impact-4163723


Pasaran Saham Jatuh, Apa Kesannya Kepada Kita?

Sehari dua ini bila buka Facebook, gambar yang paling popular adalah graf bursa saham kita vs bursa saham serantau. (Nak tahu kita punya yang mana, senang ja – dalam banyak-banyak line yang naik tu, ada satu line yang menjunam sorang-sorang dia. Kita la tu)

Mungkin ada kawan-kawan yang cakap, “Alah, pasaran saham merudum pun, bukan ada kaitan dengan hidup aku.”

Okay, boleh juga fikir terus begitu. Lagipun pasaran saham ini bukanlah satu petunjuk yang paling tepat untuk menilai keadaan ekonomi. Begitu juga dengan KDNK dan Ringgit.

Tapi suka atau tidak, indikator-indikator ini jugalah yang kita gunakan sebagai penanda aras sesebuah ekonomi, to some extent.

Memang kita tidak beli barang di kedai menggunakan Singapore Dollar (dulu kan orang suka lekehkan Ringgit berbanding SGD? Hehe). Memang bukan semua orang ada akaun CDS untuk melabur dalam bursa saham.

Tapi, seperti Ringgit, apa yang jadi pada bursa saham sedikit sebanyak akan tetap mempengaruhi ekonomi. Sebab prestasi pasaran saham ni boleh mempengaruhi keyakinan kita sebagai pengguna dan pemilik perniagaan.

Bila pasaran saham kita sihat (harga saham generally meningkat), kita akan ada ‘feel good’ sentiment tentang ekonomi. Kita jadi lebih yakin dengan hala tuju ekonomi kita.

Yelah, bila tengok nilai pelaburan kita dalam amanah saham meningkat, hibah Tabung Haji kita tinggi, mestilah kita seronok dan yakin ekonomi kita sedang berada di landasan yang betul.

Tapi, cuba kalau harga saham-saham kita ‘dengan istiqomahnya’ asyik menurun, dia nanti akan bagi kesan psikologi kepada pengguna dan pemilik perniagaan.

Bukan setakat jadi pessimistic, jadi panik pun ya bila tiap-tiap hari kita dengar berita semuanya negatif sahaja, contohnya berita Ringgit jatuh, pasaran saham merudum, keputusan tentang projek mega asyik flip flop dan lain-lain.

Kita orang awam yang tidak melabur saham ini pun jadi tidak senang duduk juga, betul tak? Nak berbelanja lebih sikit pun jadi risau. Sebab kita tidak pasti ke mana halatuju ekonomi.

Dan bila makin ramai orang berada dalam keadaan tidak yakin begini, perbelanjaan pengguna akan merosot sebab semua orang takut untuk berbelanja. “Tahan dulu lah nak beli rumah, nak beli kereta, nak upgrade itu ini.”

Dan bila orang sudah mula kurang berbelanja, dia akan memberik kesan pula pertumbuhan KDNK negara. Untuk pengetahuan anda, perbelanjaan pengguna adalah pemacu utama ekonomi negara. Jadi, bila ‘driver utama’ ini pun sudah terjejas untuk menyokong ekonomi, jangan terkejutlah dengar angka yang rendah bila BNM mengumumkan pertumbuhan KDNK nanti.

Bila pertumbuhan KDNK jatuh dan menjadi tajuk utama berita, lagilah kita rasa tidak yakin dengan keadaan ekonomi. “Ha, betui la. Kan dah kata ekonomi kita teruk? Tengok GDP growth dah jatuh bawah 4%!”

Orang jadi semakin berhati-hati -> potong lagi perbelanjaan -> makin memburukkan ekonomi -> dan akhirnya spiral effect.

Oh, aku bukan bercakap tentang volatiliti. Volatiliti adalah normal, dan sihat. Memang kita perlukan naik turun dalam pasaran saham (buy low, sell high = baru boleh buat duit. Kalau flat line saja, macamana nak untung?)

Kita sedang bercakap tentang hala tuju pasaran. Sedang indeks pasaran saham lain semua meningkat naik, indeks pasaran saham kita ja yang turun.

Takkan masih nak pejam mata dengan benda yang jelas macam tu?

Artikel tulisan Faiz Pyre daripada portal sekutu The Patriots, MyTwoCents.


Kita Harus Belajar Dari Kesilapan Singapura Tangani Covid-19

Saya terkejut bila hari ini Dr Dzul dilaporkan berkata kerajaan patut buat ujian antibodi COVID-19 (serological test) besar-besaran dan bukannya memanjangkan Perintah Kawalan Pergerakan (PKP) [1]. Saya tak boleh bayang kalau dia masih lagi Menteri Kesihatan.

Dr Dzul, nasihat saya belajarlah daripada keangkuhan Singapura. Ketika kita mula melakukan PKP, Singapura negara terawal mengkritik kita. Kita dituduh ekstrem, tindakan tidak kompeten, merosakkan ekonomi dua negara dan bermacam lagi [2].

Ya. Mereka ada fasiliti kesihatan bertaraf dunia. Rakyat mereka paling berdisiplin dan paling patuh arahan. Ujian besar-besaran dibuat kerana mereka yakin simptom awal dapat dikesan.

Mereka melakukan 72,680 pengujian setakat 7 April 2020. Atau nisbah 12,250 pengujian per sejuta penduduk – antara tertinggi di dunia. Malah nisbah ini sebenarnya lebih tinggi daripada Korea Selatan (9100 ujian per sejuta penduduk)

Tetapi Singapura silap. Mereka gagal mengambil kira faktor luar jangka. Contohnya 88% pesakit COVID-19 sebenarnya tiada simptom / mempunyai simptom minimum. Tetapi masih mempunyai potensi menyebarkan virus kepada orang lain.

Singapura rebah. Kes positif tiada tanda turun. Kadar kesembuhan mereka adalah 23.7%, lebih rendah daripada kita yang mencatat 44%. Akhirnya Singapura terpaksa mengalah dan mengisytiharkan lockdown (mereka panggil Circuit Breaker) bermula 7 April

Tetapi sudah terlambat. Kes mereka menjadi tidak terkawal. Pada 9 April mereka menerima 287 kes positif – lebih tinggi daripada kadar harian paling buruk negara kita.

Singapura menyesal. Lawrence Wong, Menteri Pembangunan Negara mereka mengatakan, “Jika saya tahu virus ini boleh merebak dengan cepat, saya akan melakukan tindakan yang berbeza (daripada sebelum ini iaitu ujian besar-besaran dan amalan social distancing sahaja)”

Bahayanya Singapura sehinggakan BBC sendiri memberi amaran bahawa dunia hari ini sepatutnya mula bimbang dengan trend yang sedang berlaku di negara tersebut. [3]

Jauh berbeza dengan Malaysia. Bukan sahaja PKP yang dijalankan telah berjaya mengurangkan kes-kes aktif malahan usaha dan inisiatif terutama oleh pasukan Menteri ‘Air Masak’ Dr Adham Baba telah berjaya memastikan negara kita bersedia untuk pandemik yang lebih serius

Dengan kurang daripada 2500 kes aktif hari ini, kita masih jauh daripada kapasiti maksimum 7000 pesakit yang boleh dirawat di pusat-pusat kesihatan negara.

Pengujian kes kita juga semakin lama menunjukkan angka yang memberansangkan. Kerjasama daripada Kementerian Pengajian Tinggi Menteri ‘Tik Tok’ dan MOSTI pada akhir Mac membolehkan 10 makmal tambahan digunakan bagi pengujian pada skala yang lebih besar. [4]

Ia akhirnya menyumbang kepada peningkatan pengujian harian daripada 5,341 pada 29 Mac kepada 12,138 pengujian pada 7 April.

Itulah jasa Air Suam and Tik Tok Dr Dzul.

Ingatlah. Jangan dipandang sangat kehebatan negara luar. Kerana kadang-kadang yang memukau itu cumalah kosmetik yang meliar.

Banggalah dengan negaramu sendiri. Yakinlah dengan bakat tanah air mu ini. Percayalah dengan kesabaran setiap rakyat yang senyum menanti.

Hanya dengan itu perang ini akan kita menangi

#KitaAkanMenang

RUJUKAN:

[1] https://www.thesundaily.my/local/focus-on-mass-testing-instead-of-mco-dzulkefly-HM2248669

[2] https://m.facebook.com/100007423144773/posts/2636549346602478

[3] https://www.bbc.com/news/amp/world-asia-52232147

[4] https://www.hmetro.com.my/mutakhir/2020/03/560058/tambah-makmal-ujian-covid-19-metrotv


Soalan Perangkap Untuk Timbalan Menteri Pendidikan

Polemik di antara pakar sejarah, Profesor Emeritus Tan Sri Dr Khoo Kay Kim dengan Timbalan Menteri Pendidikan, Teo Nie Ching yang berkeras mahu melaksanakan UEC benar-benar menarik perhatian. Ini kritikan seorang profesor sejarah berbangsa Cina kepada ahli politik chauvinis Cina. Sebelum ini Prof Khoo Kay Kim ada menyuarakan kritikan terhadap isu UEC:

Perhatikan kata-kata beliau berkenaan UEC:

“Kenalah menghormati Perlembagaan negara. Itu wajib. Kalau pemimpin tidak menghormati Perlembagaan mereka telah memberi isyarat yang salah kepada generasi muda. Jangan kita mengajar generasi muda, generasi masa depan tidak menghormati undang-undang negara.

“Fahami Perlembagaan, hayati Rukun Negara. Rukun Negara bukan sekadar jadi sebutan tetapi perlu disematkan di hati, di jiwa. Bila kita menghayati semua ini, jati diri, semangat cintakan Malaysia kuat dan tanggungjawab terhadap negara bangsa teguh.”

(Profesor Emeritus Tan Sri Dr Khoo Kay Kim)

Kenapa DAP tidak mahu subjek sejarah dimasukkan? Ini memang sudah dijangka sebab mereka mahu mewujudkan satu sistem pendidikan yang khas dan terasing dari Dasar Pendidikan Kebangsaan. Sebelum ini kita tahu isu Bahasa Melayu dalam UEC dan kini mereka tidak mahu subjek sejarah. Mungkin sebenarnya ada subjek sejarah itu tapi sejarah China atau Taiwan atau sejarah bikinan mereka sendiri yang mereka boleh ubah, tokok tambah sesedap rasa menurut kepentingan mereka. Ini samalah ketika zaman komunis dulu silibus pendidikan diambil dari China. Maka lahirlah gerakan komunis yang ganas dan membunuh orang kampung.

Baca ni:

“Kalau kita tak tahu sejarah, kita tak tahu bagaimana negara ini berkembang dan kemudian menjadi negara bangsa.

“Sejarah sangat penting untuk kita faham tentang diri sendiri. Setiap orang pun ada sejarah keluarga dan sejarah mereka sendiri. Setiap kaum di negara ni pun ada sejarah. Jadi, kenapa sejarah tidak penting dalam pengiktirafan sijil tersebut.”

Perhatikan, sejarah sekali lagi memainkan peranan penting dalam situasi yang kritikal terutamanya bagi orang Melayu. Sama seperti kes Pulau Batu Putih. Itu soal wilayah. Namun ini soal masa depan kamu di tanah tumpah darah kamu. Negara yang membiakkan dua sistem pendidikan, dua bahasa pengantar berbeza dengan sukatan silibus sejarah yang berlainan versi hanya akan menyiapkan medan perang armageddon paling celaka di muka bumi.

“Awak (wartawan) tanya beliau tentang kesultanan di negara ini. Bagaimana sistem itu bermula? Contohnya sejarah Raja Lumut sekitar tahun 1730 yang menjadi pemerintah di Selangor pada waktu itu selama 20 tahun. Tetapi tidak gunakan gelaran sultan.”

Dalam pada itu Prof Khoo Kay Kim sempat mengirimkan soalan sejarah. Jika anda baca dengan teliti soalan di dalam berita SinarHarian ini anda akan dapati perkataan ‘Raja Lumut’ adalah satu perangkap berbisa bagi Nie Ching.

…atau mungkinkah wartawan SinarHarian yang buta sejarah? Raja Lumut ini yang selalu dilihat bermain pistol buih di Lumut Waterfront, memakai jam G Shock gred AA yang dibeli di Plaza Rakyat dan mandi manda di Teluk Batik.

Baca sini: http://www.sinarharian.com.my/nasional/kay-kim-kirim-soalan-sejarah-kepada-nie-ching-1.860617

#tolakUEC

~Srikandi
Kursani Segenap Bimasakti


Mayat Purba Yang Menjadi Propaganda Perang Dunia Kedua

Angin politik antara 1910 hingga 1945 menghembuskan dua ribut yang menjejaskan semua benda. Ekonomi rαηαp membantutkan pertumbuhan sosial yang tidak mengambil peduli langsung pasal landasan ilmu.

Apabila rakyat tidak kisah, pencatur kuasa pun ambil kesempatan. Ketika itu Jerman terhegeh-hegeh ingin mengukuhkan dominasi kebangsaan yang mudah kata bersikap rαsis.

Dan sikap sebegini mempengaruhi dapatan saintifik, sampai golongan ilmuwan kena tunduk dan akur pada kehendak mereka.

Kisah ini berlaku di Czechoslovakia. Pada tahun 1928, pakar arkeologi Ivan Borkovsky menemui rangka seorang lelaki yang hidup pada zaman di antara tahun 800 hingga 1000 (Hale, 2019). Setelah mengkaji, Borkovsky yakin lelaki ini berbangsa Slavik.

Beliau mengulas panjang tentang perkara ini dalam sebuah buku yang menjadi isu besar 11 tahun kemudian. Isu yang timbul sebenarnya bukan kerana fakta. Sebaliknya, 11 tahun selepas penemuan, Czechoslovakia disεrαηg Jerman.

Bibit-bibit peperangan sudah berbulan dimainkan kerajaan di Berlin. Kononnya bangsa Jerman di Czechoslovakia teruk dikejarkan penguasa Prague sampai tinggal sebatang kara. Dalam sekejap Czechoslovakia jatuh pada tangan Jerman.

Kerajaan Edvard Beneš digulingkan; pihak Jerman menubuhkan sebuah pentadbiran naungan (protectorate) dengan Emil Hácha sebagai presiden negeri.

Pentadbiran baru ini tiada minat langsung untuk mengangkat budaya ilmu yang sebenar. Kuasa kenegerian dianugerahkan Jerman membuat Hácha sebagai boneka semata-mata.

Hácha perlu menunaikan hasrat Jerman, yang mula membelek sejarah Czechoslovakia. Dalam proses membelek, Jerman memαηgsαkαη Borkovsky yang barangkali menyesal pergi umumkan pasal rangka lelaki ditemuinya.

Rencana Propaganda Untuk Menutup Sejarah

Rangka Borkovsky ditemui dalam Istana Prague bersama barangan berharga seperti sebilαh pedαηg cantik. Barangan dan lokasi pengεbumiαη ini mengukuhkan teori yang lelaki terbabit adalah seorang ahli bangsawan.

Pihak Jerman tidak kisah pasal ini. Cuma apabila Borkovsky membuktikan asal-usul lelaki ini sebagai warga Slavik, memang mereka mendidih. Pusinglah macam mana pun, itulah semua nampak: seorang bangsawan Czechoslovakia berbangsa Slavik.

Jadi pihak Jerman menghantar anjing mereka untuk bαhαm Borkovsky. Mereka mendakwa “sejarah ditulis orang yang menang. Pihak arkeologi sedang cuba menutup identiti sebenar lelaki ini”. Selepas menabur dakwaan ini, mereka membuat desakan pada Borkovsky: akui lelaki ini berbangsa Jerman atau Viking.

Pengakuan ini akan mengukuhkan naratif Berlin bahawa bangsa Jerman (bukannya bangsa Slavik) sentiasa berkuasa di situ. Borkovsky sudah pastinya enggan tetapi berat hati kerana diμgμt.

Borkovsky pilih jalan paling selamat. Biarlah menipu sekalipun – asalkan tidak sengsara dalam kem tαhαηαη (concentration camp). Beliau menerbitkan semula buku tersebut, bahawasanya rangka ini berbangsa Viking sementara boneka dalam kerajaan membαkαr habis semua salinan lama (Saunders, et al., 2019).

Keluar Mulut Helang, Masuk Mulut Beruang

Ivan Borkovsky menghela nafas lega selepas Soviet berjaya menghalau Jerman daripada bumi Czechoslovakia. Tetapi datangnya Soviet bukan sebagai pembebas, sebaliknya untuk berkuasa di sebalik tabir. Kerajaan sosialis baru menuduh Borkovsky bekerjasama dengan Jerman. Boneka dahulu ugut hantar ke kem tαhαηαη.

Boneka yang baru ugut hantar ke gμlαg. Dengan berani beliau menjelaskan kepada boneka baru yang sebenarnya beliau dipaksa sampai terpaksa. Setelah bersetuju untuk mengubah balik ke naratif Slavik, barulah Borkovsky boleh tidur lena.

Kali ini Rangka Borkovsky diberi darjat “ahli kebangsawanan Dinasti Premyslid” yang pernah menguasai Czechoslovakia dulu.

Agak unik sebenarnya kalau fikir balik, macam mana seorang lelaki yang pergi buat selamanya dengan tenang boleh mencetuskan sebuah krisis identiti hingga memanaskan punggung dua penguasa besar. Hari ini Czechoslovakia sudah bebas sebagai Czechia dan Slovakia.

Dan kerajaan Prague gigih menjalankan kajian untuk mengenal pasti bangsa sebenar Rangka Borkovsky.

RUJUKAN:

Hale, T. (2019, Ogos 12). The Identity of this Medieval Skeleton Haunted the (ditapiskan) and the Soviets. IFL Science.

Saunders, N., et al. (2019). Zeitgeist archaeology: (ditapiskan), identity and ideology at Prague Castle, 1918-2018. Antiquity. 93 (370): 1009-1025.


Catherine The Great: Pemerintah Wanita Terhebat Empayar Rusia

Takkan boleh kita bincang tentang sejarah Rusia tanpa melibatkan Catherine the Great, seorang maharani paling agung yang pernah berkuasa di bumi tersebut.

Sesungguhnya Catherine adalah pemimpin wanita paling lama berkuasa di Rusia, iaitu selama 34 tahun antara 1762 hingga 1796. Dan baginda bukan berbangsa Rusia pun.

Malah baginda bukan warganegara Rusia asalnya. Titik permulaan Catherine adalah di Poland, dilahirkan dalam sebuah keluarga bangsawan yang miskin dengan nama Sophie.

Kalau tengok politik Poland ketika itu, keluarga Sophie hanyalah penyokong (vassal) penguasa Jerman (Holy Roman Empire). Jangankan kuasa, duit pun belum tentu ada (Rounding, 2006).

Takdir menentukan Sophie bertemu dengan seorang putera Rusia iaitu Charles Peter Ulrich ketika berusia 10 tahun. Sophie cukup benci pada Charles kerana terlalu pucat dan suka minum arak.

Tetapi yang benci inilah jadi jodoh. Ibunda Sophie bekerja keras untuk memastikan “anak bangsawan bawah” boleh jadi “Maharani Rusia”.

Pucuk dicita, ulam mendatang – malam-malam pakat menumbuk sambal. Sophie pandai ambil hati mertuanya. Rakyat Rusia pun suka padanya, kerana pantas belajar bahasa ibunda sampai tengah malam.

Bertutur saja tidak cukup. Sophie tukar nama dan agama sekali. Gadis ini tinggalkan Poland sebagai “Sophie beragama Lutheran Christian”. Gadis ini sampai Rusia sebagai “Yekaterina beragama Christian Orthodox”.

Jelmaan Kuasa Yang Tidak Disangka

Perkahwinan antara Charles dan Catherine tidak sama sekali berbunga. Catherine tidak berhenti membenci Charles. Malah Catherine juga didakwa seorang gadis yang sangat miang sampai ke ranjang.

Anak sulung Catherine pun didakwa bukan anak Charles. Tetapi ini tidak mengubah apa-apa. Dan selepas kemangkatan ibundanya, Charles naik takhta menjadi Maharaja Peter III. Secara rasmi, Catherine naik takhta menjadi maharani. Rancangan keluarga “Sophie” benar-benar menjadi.

Namun mereka tidak sangka… Catherine akan berkuasa secara tunggal.

Kerana Maharaja Peter terlalu rapat dengan Raja Frederick (Prussia), walhal Prussia baru saja menewaskan Rusia dalam sebuah peperαngan tujuh tahun.

Hubungan akrab ini menyebabkan ramai dalam kalangan bangsawan membenci Peter. Lagi ramai naik muak apabila Peter mengatur rancangan untuk berperαng dengan Denmark… sekutu rapat Rusia.

Melihat perkembangan ini (diulit pula dengan kebencian pada suami sendiri), Catherine membuat keputusan hebat. Baginda melaksanakan suatu rampasan kuasa yang berjaya menggulingkan Peter daripada tampuk pemerintahan.

Pengaruh bangsawan lain (katanya lelaki simpanan Catherine sekali) memainkan peranan penting, kerana seluruh blok tentera Rusia berpihak pada baginda. Peter terus dipenjara dan dibunuh secara sulit.

Selama beberapa minggu, kuasa sebenar Catherine dipersoalkan: baginda bukan maharani, bukan pemangku dan bukan perampas. Baginda seolah-olah mengeksploitasi grey area yang tidak dapat dipertikai sesiapa.

Pemasyhuran Sang Masyhur

Rusia seolah-olah mendapat rezeki tidak disangka. Seorang anak Poland menjadi maharani yang bukan main hebat. Sepanjang pemerintahan, baginda meluaskan saiz empayar dengan menewaskan kuasa-kuasa di sempadan seperti Novorossiya, Crimea, Kaukasia, Ukraine dan sebagainya.

Komanwel Lithuania dan Empayar Uthmaniyah tidak mampu menewaskan Catherine dalam peperαngan yang berlangsung. Kerajaan Catherine dikatakan terlalu cekap sampai tanah 520,000 kilometer persegi “meloncat masuk dalam Rusia”.

Dua kali Uthmaniyah berperαang dengan Catherine, dengan bala tentera 200,000 (1768-74) dan 280,000 anggota (1787-92). Kedua-duanya gagal dengan teruk, merugikan Uthmaniyah yang terpaksa berdamai (Harris, 2014).

Walau bagaimanapun, ulasan-ulasan ini kelihatan terlalu romantis. Catherine meskipun berjaya boleh kata setaraf dengan ahli politik berjanji bulan dan bintang.

Dasar luar negara Catherine diisytihar tidak jujur, oleh cucunya sendiri iaitu Nicholas I kerana 1) gagal mencapai matlamat dan 2) kejayaan tanpa strategi jangka panjang. Dasar dalam negara pula kekok dan dangkal kerana Rusia menggunakan sumber semulajadi sampai tercetusnya kebuluran teruk yang menjadi sinonim dengan sejarah Rusia (dan Ukraine).

Kerajaan Catherine juga terlalu banyak mengawal ekonomi (state regulation). Dalam bahasa marhaen, kerenah birokrasi telah melunturkan segala potensi negara. Inilah punca kenapa Catherine gagal membentuk dinasti sendiri, dan kuasanya kembali pada tangan Romanov.

Kalau anda berminat dengan sejarah Rusia, kami nak cadangkan buku biografi terbaru kami, Putin: Tsar Moden Russia untuk pembelian di: http://bit.ly/PutinTsarModenRussia

RUJUKAN:

Harris, C. (2014, Mac 4). When Catherine the Great Invaded the Crimea and Put the Rest of the World on Edge. The Smithsonian Magazine.

Rounding, V. (2006). Catherine the Great: Love, Sex and Power. Hutchinson. Halaman 7-8.


Surat Terbuka Untuk Perdana Menteri Isu Wabak Covid-19

Kepada Tan Sri Muhyiddin Yassin

Selepas pemantauan dan makluman rakan-rakan daripada pelbagai sektor, ini adalah cadangan saya bagi meringankan bebanan rakyat ketika tempoh 14 hari pergerakan terhad

1. Insentif tunai bagi individu yang bekerja sendiri seperti peniaga pasar malam, pemilik gerai makanan, freelancer dan sebagainya. Sekurang-kurangnya RM500 perlu dikreditkan ke akaun individu terutama yang tiada caruman KWSP. Perniagaan tutup tetapi sewa rumah dan bil masih perlu dibayar. Perincian kelayakan boleh ditapis melalui database BSH

2. Pengecualian satu bulan sewa / ansuran bagi rumah mampu milik, PPRT dan premis perniagaan milik kerajaan.

3. Insentif diskaun RM30 bagi bil elektrik dan RM15 bagi bil air domestik. Duduk di rumah sepenuh masa akan menaikkan bil utiliti secara drastik. Tak payahlah buat dasar 2% diskaun bil elektrik. Itu modal kami gelakkan kerajaan sahaja

4. Pemotongan 50% bil utiliti bagi premis perniagaan untuk Mac. Perniagaan terutama PKS tidak boleh diberi beban tambahan selepas kehilangan 2 minggu hasil pendapatan

5. Rebat cukai pintu / taksiran bagi pemilik premis persendirian yang memberikan diskaun kepada penyewa perniagaan sepanjang tempoh pergerakan terhad

6. Bekalkan sanitizer dan mask secara catuan melalui MPKK / Klinik Desa. Ia akan mengelakkan pembelian panik dan kenaikan harga melampau di farmasi.

7. Sekurang-kurangnya kerajaan perlu menanggung caruman wajib 13% KWSP oleh majikan untuk bulan Mac bagi mengurangkan bebanan sektor swasta. Bisnes tutup tetapi gaji pekerja wajib dibayar penuh.

8. Segerakan projek infrastruktur skala kecil selepas tamat tempoh pergerakan terhad bagi menyuntik semula kedudukan kewangan kontraktor-kontaktor kecil

9. Pastikan rakyat lebih suka duduk di rumah. Astro tolong buka akses channel sepenuhnya kepada pelanggan secara percuma. Syarikat telekomunikasi jangan kedekut untuk buka had dan kuota internet sepanjang tempoh 2 minggu ini. Semuanya adalah sebahagian tanggungjawab sosial korporat kalian.

(Updated: Astro dah bukak siaran percuma).

10. Tambah rebat cukai korporat bagi tahun semasa.

11. Sediakan peruntukan kemudahan mikro kredit tanpa faedah terutama bagi perniagaan yang terjejas.

12. Jangan takut berhutang. Nisbah 55% hutang vs GDP itu adalah self imposed yang boleh diubah bila-bila masa. Jangan terlalu fikir rating. Rating hanya menyenangkan korporat tetapi belum tentu boleh mengisi perut rakyat

Sekian. 14 hari ini akan menjadi 2 minggu paling panjang dalam hidup kita semua.

Hanya kepada Allah kami berserah.


Kenapa Demonstrasi Thailand Guna Isyarat Hunger Games?

Ruangan nikmat yang selama ini melindungi Dinasti Chakri nampaknya semakin luntur. Jika dahulu, rakyat Thailand hanya bangkit menentang kerajaan sahaja. Kemelut politik sudah disulami dalam jiwa rakyat.

Tetapi sejak Februari 2020, tanpa henti rakyat menyuarakan bantahan bukan sahaja terhadap kerajaan. Benar, rakyat tidak berpuas hati dengan prestasi kerajaan Thailand.

Kali ini Raja Maha Vajiralongkorn menghadapi sebuah arus yang tidak pernah berlaku sepanjang pemerintahan tujuh dekad bapanya, Bhumibol Adulyadej.

Buat julung kalinya, Thailand yang tidak jemu dengan kemelut politik menghadapi bantahan terhadap sistem beraja dan kerajaan. Semasa berdemonstrasi, rakyat Thailand dilihat menggunakan isyarat agak aneh.

Ditutup jari kelingking dan ibu jari, hanya tiga jari selebihnya ditunjuk dengan tangan tegak di atas.

Isyarat tiga jari ini sepertimana diketahui berasal daripada siri pasca-apokalips Hunger Games, tulisan Suzanne Collins antara 2008 hingga 2010. Siri ini mendapat adaptasi perfileman bermula tahun 2012.

Jennifer Lawrence, Josh Hutcherson dan Liam Hemsworth membintangi keempat-empat filem ini. Dari sinilah isyarat tangan ini menjadi popular.

Dalam sebuah dunia yang fiksyen Hunger Games, isyarat ini juga digelar “District 12 Gesture” yang digunakan rakyat Thailand sebagai manifestasi penentangan terhadap negara.

Sejak tahun 2014 lagi, rakyat menunjukkan isyarat sedemikian untuk megabsahkan demokrasi, sekali gus mencabar pucuk ket3nt3raan dalam kalangan penguasa kerajaan.

Rejim ket3nt3raan tesebut telah mengambil alih tampuk pemerintahan melalui sebuah r4mp4san kuasa.

Jeneral Prayut Chan-ocha kemudian menubuhkan sebuah suruhanjaya untuk berfungsi sebagai kerajaan buat sementara dulu. Ucapan-ucapan beliau pun kaya dengan retorik, seperti mengembalikan kebahagiaan rakyat tetapi sebaliknya pula berlaku.

Prayut mengisytiharkan beliau berkuasa untuk menutup media (Bloomberg, 2015). Apabila ditanya cara kerajaan mengendalikan wartawan yang tidak mengikut citarasa kerajaan, beliau dengan selamba (dan jenaka) membalas, “kami mungkin akan menjatuhkan hvkvman m4t1.” (Reuters, 2020).

Malah dasar ekonomi Prayut pun tidak begitu memberangsangkan

Jadi seperti dalam Hunger Games, Isyarat Daerah 12 digunakan sebagai tanda penghargaan dan perpisahan kepada orang tersayang telah bertukar menjadi simbol asas sebuah kebangkitan terhadap penguasa-penguasa mutlak yang dipelihara kuasa ket3nt3raan.

Situasi Hunger Games kelihatan sama seperti Thailand, yang rakyatnya menggunakan Isyarat Daerah 12 untuk menentang kuasa.

Thailand pun dikhabarkan mempunyai pecahan ekonomi tidak adil. Yang kaya semakin kaya; yang miskin kian miskin. Dan para jeneral tanpa henti bertindak mengikut tekak sendiri.

Sejak tahun 2014, rakyat yang pro-demokrasi menggunakan helah bijak untuk memintas larangan berkumpul. Ada yang mengagihkan roti pun dalam sebuah riadah tidak dirancang (perhimpunan). Ada yang membaca novel.

Tetapi Isyarat Daerah 12 yang kekal mewarnai politik domestik Thailand. Walaupun angka positif Covid-19 di Thailand tidak tinggi, balanya masih menghentam ekonomi. Jadi isyarat ini megah melambangkan apa-apa jua kecaman tidak berbunyi terhadap kerajaan.

Tiga jari yang ditunjukkan kerana jurang antara miskin dan kaya. Sangat mengejukan walau bagaimanapun apabila isyarat ini dilayangkan terhadap monarki.

Dulu kala apabila ahli monarki berada di sesuatu tempat, tiada siapa dibenarkan menghampiri kawasan tersebut.

Semua mesti berhenti dan kalau wajib melutut. Sekarang bukan sembah hormat yang menghiasi kesetiaan rakyat.

Kerajaan Thailand perlu berhati-hati dengan isyarat. Dari dulu lagi, isyarat melambangkan kesatuan dan penyatuan.

Bulan bintang menyatukan pembaca syahadah. S4l1b menyatukan penganut-penganut Kristian. Bintang menyatukan kaum Yahudi. Isyarat tangan boleh mengubah segala-galanya.

RUJUKAN:

Bloomberg. (2015, Februari 19). In latest outburst, Thailand’s Prayuth reminds reporters of his powers. The Straits Times.

Reuters. (2020, Mac 25). Thai PM Prayuth warns media, says has power to execute reporters.


Riwayat Kumpulan Garnet Crow

Muzik menurut Kamus Dewan Edisi Keempat adalah bermaksud “gubahan bunyi yang menghasilkan bentuk dan irama yang indah dan menyenangkan”. Jika zaman sekarang ataupun sekurangnya-kurangnya pada saat artikel ini ditulis, wabak muzik Pop Korea Selatan (K-pop) sedang melanda dunia dari Wanna One, Bangtan Sonyeondan (BTS), Neo Culture Technology (NCT) hinggalah ke EXO. Tanyalah majoriti anak muda pada masa kini, pasti mereka akan mengenali sekurang-kurangnya satu kumpulan. Segenap sudut daripada muzik, pakaian, makanan dan malah program-program keagamaan juga pasti mengandungi unsur-unsur dari negara kimchi dan pembedahan plastik itu.

Sedikit sebanyak, wabak yang mula melanda dunia seawal tahun 1990an telah menenggelamkan banyak genre muzik. Genre sezamannya seperti Pop Jepun (J-pop) dan Rock Jepun (J-Rock) agak kurang dikenali ramai pihak walaupun mempunyai komuniti peminatnya yang tersendiri. Antara kumpulan pemuzik bergenre J-Pop dan J-Rock yang lahir sekitar zaman wabak K-Pop adalah Garnet Crow. Persoalannya, siapakah mereka?

Nama kumpulan tersebut berasal daripada “Garnet” dan “Scarlet Crow”. Secara kimianya, “Garnet” adalah sejenis batu galian yang mengandungi unsur X3Y2(Sio4)3 di mana “X” sama ada Kalsium (Ca), Magnesium (Mg), Ferrous Ion (Fe2+) ataupun Ion Mangan (II) manakala “Y” sama ada Aluminium (Al), Ion Ferric (Fe3+), Ion Mangan (III), Ion Vanadium (III) ataupun Kromium (III). Perkataan “Crow” adalah bermaksud “Burung Gagak”. Justeru, nama “Garnet Crow” dipilih untuk melambangkan betapa ganas dan seramnya burung gagak yang berwarna merah Garnet.

Kumpulan Garnet Crow terdiri daripada dua orang lelaki dan dua orang perempuan. Ahli kumpulan tersebut adalah Nakamura Yuri (中村由利), Azuki Nana (ＡＺＵＫＩ七), Furui Hirohito (古井弘人) dan Okamoto Hitoshi (岡本仁志). Nakamura adalah penyanyinya, Okamoto adalah seorang pemain gitar serta Azuki dan Furui pemain keyboard. Untuk pengetahuan semua, Furui adalah ketua kepada kumpulan pemuzik yang wujud pada tahun 1999 selepas berpisah daripada kolaborasi bersama seorang penyanyi bernama Kuraki Mai. Ahli kumpulan tersebut pada masa artikel ini ditulis adalah berusia daripada umur 43 hingga 52 tahun.

Sesiapa yang mengikuti animasi Jepun (Anime) seperti Detektif Conan, Marchen Awaken Romance (MAR) dan sebagainya, pasti anda pernah mendengar lagu daripada kumpulan itu. Sebahagian daripada lagu mereka telah dijadikan sama ada sebagai lagu pembukaan, penutup ataupun filem berkenaan. Contoh lagu yang pernah dimainkan dalam Detektif Conan adalah Yume Mita Ato De, Mysterious Eyes, Overdrive, Misty Mystery dan banyak lagi. Malah, sebahagian lagu pernah dijadikan sebagai nada dering dan mesej telefon bimbit penulis pada suatu masa dahulu.

Antara lagu yang penulis artikel ini gemari adalah Yume Mita Ato De, Nora dengan Smiley Nation. Tajuk “Yume Mita Ato De (夢みたあとで)” dan “Nora (野良)” masing-masing secara harfiahnya bermaksud “Setelah Aku Bermimpi” dan “Liar”. Yang paling menarik lagu “Smiley Nation” yang bermaksud “Senyuman Bangsa”. Secara kasarnya, lagu “Smiley Nation” mengisahkan tentang permintaan untuk dibawa ke tempat yang lebih baik setelah mengalami kesukaran ataupun masalah di tempat asal.

Setiap kumpulan pemuzik tanpa mengira genre bagi penulis mempunyai kelebihannya yang tersendiri. Salah satu kelebihan yang terdapat dalam Garnet Crow terletak pada penyanyi bernama Nakamura Yuri. Jika diamati, suara beliau agak berbeza daripada penyanyi wanita lain. Yuri bersuara agak ke dalam berbanding yang lain secara umumnya lunak lagikan mendayu-dayu. Sejujurnya, keunikan suara Nakamura memberi markah lebih tinggi kepada kumpulan itu.

Di sebalik kedudukannya di atas puncak, keberadaan kumpulan Garner Crow di dalam dunia hiburan tidak dapat bertahan lama. Persembahan mereka di Tokyo Dome Hall pada hari Sabtu bertarikh 30 Mac 2013 iaitu lebih setahun sebelum penulis mengambil peperiksaan Sijil Pelajaran Malaysia (SPM) menjadi saksi kepada persembahan “GARNET CROW livescope 2013 ~Terminus~” dan pengumuman untuk membubarkan kumpulan tersebut.

Mereka akhirnya berpecah secara rasmi selepas konsert “GARNET CROW livescope ~FINAL~” pada 24 Jun di Tokyo serta 8 hingga 9 Jun tamat pada tahun yang sama. Menurut khabar angin, peristiwa yang berlaku di Yokohama pada tahun 2009 dipercayai menjadi penyebab kepada pembubaran Garnet Crow apabila persahabatan antara dua orang perempuan iaitu Nakamura Yuri dan Azuki Nana lenyap.

Akhir kalam, itulah riwayat kumpulan Garnet Crow secara ringkas. Kumpulan pemuzik pop dan rock Jepun yang wujud pada tahun 1999 itu akhirnya terbubar pada tahun 2013. Keberadaan Nakamura Yuri dan Azuki Nana masing-masing tidak dapat diketahui selepas tahun 2013 dan 2018 manakala Furui Hirohito dan Okamoto Hitoshi masih lagi aktif dalam dunia hiburan masing-masing sehingga sekarang. Penulis mengakhiri artikel ini dengan pepatah yang berbunyi “Kusangka panas hingga ke petang, rupa-rupanya hujan di tengahari”.

RUJUKAN:

What is Garnet? Dicapai pada 14 Januari 2020 daripada https://geology.com/minerals/garnet.shtml

Garnet Crow announces their disbandment. Dicapai pada 14 Januari 2020 daripada https://turtle-yurippe.livejournal.com/196311.html

Musical Terms Worldwide: A Companion for the Musical Explorer . Dicapai pada 14 Januari 2020 daripada https://books.google.com.my/books?id=KmMx0FA86QcC&pg=PA15&dq=k+pop+korean+popular+music&redir_esc=y&hl=ms#v=onepage&q=k%20pop%20korean%20popular%20music&f=false

Garnet Crow Smiley Nation. Dicapai pada 14 Januari 2020 daripada http://j-lyric.net/artist/a0009c6/l025686.html

Top 10 trend fashion terbaru dari Seoul Fashion Week 2020. Dicapai pada 14 Januari 2020 daripada https://kepoper.com/top-10-trend-fashion-terbaru-dari-seoul-fashion-week-2020/

Garnet Crow Interview. Dicapai pada 14 Januari 2020 daripada http://www.hotexpress.co.jp/index.html

Garnet Crow to disband. Dicapai pada 14 Januari 2020 daripada https://www.tokyohive.com/article/2013/03/garnet-crow-announces-their-disbandment

Hukum Menyukai K-Pop dalam Islam. Dicapai pada 14 Januari 2020 daripada https://www.google.com/amp/s/dalamislam.com/hukum-islam/hukum-menyukai-kpop-dalam-islam/amp

10 most popular k-pop boy groups .Dicapai pada 14 Januari 2020 daripada https://spinditty.com/genres/top-10-most-popular-k-pop-boy-groups

Garnet Crow. Dicapai pada 14 Januari 2020 daripada https://www.detectiveconanworld.com/wiki/GARNET_CROW

Kamus Dewan Bahasa Dan Pustaka: Muzik. Dicapai pada 14 Januari 2020 daripada http://prpm.dbp.gov.my/cari1?keyword=muzik